Author Topic: Tuplabogeyn rataseikkailut (Read 35494 times)\n« on: 02.05.18 - klo:19:55 »\nEli tarkoitus olisi aloitella jonkinlaista blogia/kertomusta/arvostelua/kokemuksia eri frisbeegolfradoista. Koskaan en ole mitään tällaista kirjoittamista harrastanut, niin katsotaan mitä tästä nyt tulee.\nPäätarkoitus olisi kiertää frisbeegolfradat.fi sivustolta löytyviä eri ratoja mahdollisimman paljon ja sitten kertoa kokemuksia ja mielipiteitä niistä. Ajattelin pisteyttää radat asteikolla 0-10 (omasta mielestä) ja katsotaan kuinka paljon eri ratoja kertyy listalle (toivottavasti todella paljon).\nEli jottei rata-arvostelu pohjaudu pelkästään hatusta vedettyyn arvioon, niin muutetaan tätä vähän enemmän tieteelliseksi.\nEli jaetaan arvostelu neljään erilliseen osaan/kategoriaan josta jokaisesta voi saada 2,5 pistettä. Eli lopullinen arvio 0-10 muodostuu näiden yhteenlasketusta summasta. Alla mainittu mitä asioita kuhunkin kategoriaan kuuluu.\n-Rakennelmat (Tarvittavat portaat/pitkospuut/sillat yms.)\nAjattelin joka väylästä kertoa lyhyen kuvauksen ja valita myös radan parhaan väylän.\nKerron myös paljonko sain tulokseksi arvostelukierroksella ja merkkaan kierrostuloksen. Merkitsen myös erikseen oman rataennätyksen, jos kyseisellä radalla tulee käytyä myös joskus myöhemminkin, niin voi sitten päivitellä ja katsoa jos saisi paremman tuloksen (Mutta aloitetaan puhtaalta pöydältä, niin aluksi kaikki vanhat tulokset nollataan).\nMielestäni eri radoilla kiertäminen ja pelaaminen kehittää myös todella paljon itseäni pelaajana. Aluksi olisi ainakin tarkoitus alkaa koluamaan lähiseudun ratoja. Toivottavasti näistä kertomuksista on myös apua muille ratabongareille.\nRata: Arvosana: Paikkakunta: Väylät: Päivämäärä:\n1. Iso Kirja, "Iso Heitto" 9.4 (Keuruu) (18 väylää) (15.9.2020)\n2. Tarinalaakso Disc Golf 9.2 (Siilinjärvi) (18 väylää+4 lisäväylää) (28.7.2018)\n3. Keurusselän frisbeegolfpuisto 9.1 (Keuruu) (18 väylää) (15.9.2020)\n4. Ristinummen Frisbeegolfrata 9.1 (Vaasa) (18 väylää) (25.5.2019)\n5. Mustikkavuoren Kisarata 9.0 (Ähtäri) (20 väylää) (7.7.2018)\n6. Liikuntapuiston frisbeegolfrata 8.9 (Äänekoski) (18 väylää) (11.7.2019)\n7. Tarinalaakso New Course 8.9 (Siilinjärvi) (19 väylää) (4.7.2020)\n8. Keljonkankaan Frisbeegolfrata 8.9 (Jyväskylä) (18 väylää) (10.5.2018)\n9. Frisbeegolf Simpsiö 8.9 (Lapua) (18 väylää) (2.7.2018)\n10. Säläisjärvi 8.8 (Kurikka) (23 väylää) (5.5.2020)\n11. Savela DiscGolfPark 8.8 (Tervo) (18 väylää) (19.5.2020)\n12. Vetelin frisbeegolfrata 8.6 (Veteli) (18 väylää) (1.8.2019)\n13. Kyyjärvi DiscGolfPark 8.5 (Kyyjärvi) (22 väylää) (21.6.2018)\n14. Pukkivuori DiscGolfPark 8.4 (Virrat) (18 väylää) (27.9.2019)\n15. Tuomarniemen frisbeegolfrata 8.3 (Ähtäri) (18 väylää) (29.5.2020)\n16. Jytinä DiscGolfPark 8.3 (Alavus) (9 väylää) (5.8.2018)\n17. Laajalahti frisbeegolf 8.2 (Kokkola) (18 väylää) (1.8.2019)\n18. Peurunka, Laukaa 8.1 (Laukaa) (19 väylää) (16.7.2019)\n19. Peltokankaan Frisbeegolfrata 8.0 (Kivijärvi) (21 väylää) (15.7.2018)\n20. Savivuori DiscGolfPark 8.0 (Viitasaari) (18 väylää) (19.5.2020)\n21. Nummijärvi Frisbeegolf 7.9 (Kauhajoki) (18 väylää) (2.6.2020)\n22. Kusiaismäen frisbeegolfrata 7.8 (Saarijärvi) (20 väylää) (24.9.2018)\n23. Ahvenlampi frisbeegolf 7.8 (Saarijärvi) (21 väylää) (8.6.2018)\n24. Karstula Frisbeegolf 7.7 (Karstula) (18 väylää) (6.6.2018)\n25. Halsua DiscGolfPark 7.7 (Halsua) (18 väylää) (16.5.2019)\n26. Soinin Frisbeegolfrata 7.6 (Soini) (18 väylää) (19.5.2018)\n27. 44200 Suolahti 7.6 (Äänekoski) (18 väylää) (11.7.2019)\n28. Ahonkylä frisbeegolf 7.6 (Ilmajoki) (18 väylää) (22.7.2020)\n29. Terjärv DisGolfPark 7.5 (Kruunupyy) (9 väylää) (23.11.2019)\n30. Alajärvi DiscGolfPark 7.4 (Alajärvi) (18 väylää) (8.5.2018)\n31. Lestijärvi DiscGolfPark 7.4 (Lestijärvi) (18 väylää) (28.4.2020)\n32. Hiekkasärkät Frisbeegolf 7.3 (Kalajoki) (18 väylää) (5.5.2018)\n33. Kitkan frisbeegolfrata 7.2 (Kauhava) (18 väylää) (13.6.2019)\n34. Nisinkankaan frisbeegolf 7.2 (Evijärvi) (18 väylää) (14.8.2018)\n35. Vimpelin Frisbeegolfrata 7.1 (Vimpeli) (18 väylää) (26.6.2018)\n36. Kuortane DiscGolfPark 7.1 (Kuortane) (18 väylää) (2.7.2019)\n37. Honkakylän frisbeegolfrata 7.0 (Seinäjoki) (18 väylää) (2.7.2019)\n38. Ontonnevan frisbeegolfrata 7.0 (Kauhava) (18 väylää) (26.5.2020)\n39. Lappajärven urheilupuiston frisbeegolfrata 6.9 (Lappajärvi) (9 väylää) (18.9.2018)\n40. Kauhava DiscGolfPark 6.9 (Kauhava) (9 väylää) (26.5.2020)\n41. Maxmon frisbeegolfrata 6.9 (Vöyri) (9 väylää) (3.8.2020)\n42. Haalin frisbeegolfrata 6.9 (Seinäjoki) (10 väylää) (28.11.2020)\n43. Arboretum, Hietalahti 6.8 (Vaasa) (12 väylää) (3.8.2020)\n44. Keskuskenttä 6.8 (Kurikka) (10 väylää) (4.10.2018)\n45. Kaustisen frisbeegolfrata 6.8 (Kaustinen) (18 väylää) (27.11.2019)\n46. Malluusen frisbeegolfrata 6.8 (Kuortane) (18 väylää) (23.9.2020)\n47. Laihian frisbeegolfrata 6.7 (Laihia) (18 väylää) (5.5.2020)\n48. Petäjämäen urheilukeskus 6.7 (Reisjärvi) (18 väylää) (28.4.2020)\n49. Vesanto DiscGolfPark 6.7 (Vesanto) (9 väylää) (19.5.2020)\n50. Pielavesi DiscGolfPark 6.6 (Pielavesi) (9 väylää) (19.5.2020)\n51. Maaninka DiscGolfPark 6.6 (Maaninka) (9 väylää) (4.7.2020)\n52. Kiuaskallion frisbeegolfrata 6.6 (Kurikka) (18 väylää) (2.6.2020)\n53. Multia DiscGolfPark 6.5 (Multia) (20 väylää) (28.7.2019)\n54. Törnävän frisbeegolfrata 6.3 (Seinäjoki) (11 väylää) (4.10.2018)\n55. Lossisaari DiscGolfPark 6.3 (Keitele) (9 väylää) (19.5.2020)\n56. Gerby 6.2 (Vaasa) (9 väylää) (3.8.2020)\n57. Ylipään Frisbeegolfrata 6.1 (Isokyrö) (18 väylää) (13.6.2019)\n58. Kinnulan frisbeegolf 6.1 (Kinnula) (18 väylää) (28.4.2020)\n59. Uurainen DiscGolfPark 6.0 (Uurainen) (9 väylää) (11.7.2019)\n60. Ketvelniemen frisbeegolfrata 6.0 (Keuruu) (9 väylää) (15.9.2020)\n61. Patanan frisbeegolfrata 5.9 (Veteli) (18 väylää) (14.8.2018)\n62. Paavonkallio 5.9 (Perho) (18 väylää) (15.6.2018)\n63. Kiviristi frisbeegolf 5.8 (Lapua) (9 väylää) (22.7.2020)\n64. Itäkylän Frisbeegolfrata 5.7 (Lappajärvi) (9 väylää) (6.6.2018)\n65. Pyhäniemi DiscGolfPark 5.7 (Kihniö) (18 väylää) (27.9.2019)\n66. Norra Vallgrung frisbeegolfbana 5.7 (Mustasaari) (9 väylää) (3.8.2020)\n67. Kaanaa DiscGolfPark 5.6 (Seinäjoki) (9 väylää) (5.5.2020)\n68. Kalmarin Nahjuksen frisbeegolfrata 5.4 (Saarijärvi) (13 väylää) (24.9.2018)\n69. Pedersöre MultiGolfPark 5.5 (Pedersöre) (9 väylää) (31.3.2021)\n70. Laukaa DiscGolfPark 5.4 (Laukaa) (9 väylää) (11.7.2019)\n71. Koukkarin frisbeegolfrata 5.3 (Seinäjoki) (9 väylää) (4.10.2018)\n72. Käpälikön frisbeegolf 5.3 (Seinäjoki) (9 väylää) (4.10.2018)\n73. Hirvijärven frisbeegolfrata 5.2 (Kurikka) (9 väylää) (4.10.2018)\n74. Vihtavuori DiscGolfpark 5.2 (Laukaa) (9 väylää) (16.7.2019)\n75. Mustikkavuoren perherata 5.1 (Ähtäri) (12 väylää) (5.8.2018)\n76. Lakis Frisbee 5.0 (Vimpeli) (18 väylää) (26.6.2018)\n77. Halkosaaren frisbeegolfrata 4.8 (Seinäjoki) (9 väylää) (28.11.2020)\n78. PowerPark Frisbeegolf 4.4 (Kauhava) (9 väylää) (13.6.2019)\n79. Iivarin frisbeegolfrata 4.3 (Alavus) (9 väylää) (29.5.2020)\n80. Piispalan Matkailukeskus 4.2 (Kannonkoski) (15 väylää) (30.6.2018)\n81. Pullapolku 4.1 (Ruovesi) (10 väylää) (27.9.2019)\n82. Alavetelin frisbeegolfrata 4.0 (Kruunupyy) (9 väylää) (1.8.2019)\n83. Puumila 4.0 (Kihniö) (6 väylää) (27.9.2019)\n84. Räisälänmäen frisbeegolfrata 3.9 (Reisjärvi) (14 väylää/pitäisi olla 16) (28.4.2020)\n85. Härmä DiscGolfPark 3.8 (Kauhava) (9 väylää) (6.7.2018)\n86. Haapamäen frisbeegolfrata 3.8 (Keuruu) (9 väylää) (15.9.2020)\n87. Ilmajoen frisbeegolfrata 3.6 (Ilmajoki) (9 väylää) (4.10.2018)\n88. Satamapuisto 3.1 (Laukaa) (5 väylää) (11.7.2019)\n89. Iso Kirja, "Pikku Putti" 2.5 (Keuruu) (8 väylää pitäisi olla 9) (15.9.2020)\n90. Solf frisbeegolf 2.1 (Mustasaari) (10 väylää) (5.5.2020)\n91. Korpisaaren frisbeegolfrata 2.0 (Ilmajoki) (9 väylää) (22.7.2020)\n92. Koipikankaan frisbeegolfrata 1.5 (Keuruu) (9 väylää) (15.9.2020)\n93. Honkiniemen Leirikeskus 1.2 (Ähtäri) (9 väylää) (7.7.2018)\n94. Siililahden frisbeegolfrata 1.2 (Siilinjärvi) (7 väylää) (4.7.2020)\n95. Österhankmo Frisbeegolf 1.1 (Mustasaari) (9 väylää) (3.8.2020)\n96. Jalasjärven koulukeskus 1.1 (Kurikka) (9 väylää) (4.10.2018)\n97. Kylpylähotelli Summassaari 1.0 (Saarijärvi) (8 väylää/pitäisi olla 9) (24.9.2018)\n98. Merikaarron frisbeegolfrata 0.9 (Vaasa) (9 väylää) (5.5.2020)\n99. Lestijärven frisbeegolfrata 0.8 (Lestijärvi) (5 väylää/pitäisi olla 9) (28.4.2020)\n100. Tuurin Koulu Frisbeegolf 0.5 (Alavus) (2 väylää/pitäisi olla 5) (5.8.2018)\n101. Sepänkylän frisbeegolfrata 0.1 (Mustasaari) (0 väylää/pitäisi olla 9) (3.8.2020)\n102. Hoiskon frisbeegolfrata 0.1 (Alajärvi) (0 väylää/pitäisi olla 9) (7.8.2018)\n103. Nuorikeskus Marttinen 0.1 (Virrat) (0 väylää/pitäisi olla 12) (27.9.2019)\n104. Suvilahti 0.1 (Vaasa) (0 väylää/pitäisi olla 5) (3.8.2020)\n« Last Edit: 09.07.21 - klo:10:35 by Tuplabogey »\n« Reply #1 on: 02.05.18 - klo:21:00 »\nKyyjärvi DiscGolfPark (AA1)\nAloitetaan ratabongaus ”kotiradalta” Kyyjärveltä. Kyyjärven rataa pidän kotiratana (vaikka en asu itse paikkakunnalla), koska siellä olen oikeastaan harrastuksen aloittanut. Siellä tulee käytyä treenaamassa kaikista eniten. Kierroksia on takana siellä satoja, joten mitenkään uusi tuttavuus ei ole kyseessä. Rata laajeni tänä vuonna vielä neljällä lisäväylällä, joten väyliä löytyy nyt 22.\nTähän väylään on kaksi eri tiipaikkaa, perustiiltä korille matkaa 69m, mutta heitetään nyt takatiiltä, joka on parikymmentä metriä kauempana. Kori on korkean hiekkakasan päällä ja ympärillä tiheähköä mäntytaimikkoa. (birdie)\nVäylällä mittaa 101m, suora väylä, ei esteitä, heitetään pieneen alamäkeen. Korin vieressä pari männytaimea vaikeuttava hieman puttia. (par)\nSuora väylä (91m) korille pienen laakson yli, laaksossa paljon puita, joiden latvoja pitää varoa, ettei vaan joudu sinne. Kori rinteen reunalla. (par)\nEhdottomasti radan vaikein väylä (113m). Väylä pieneen ylämäkeen ja tiukkaan pilliin, vasemmalla mörriä ja oikealla jyrkkä hiekkakuopan reuna. (par)\n86 metrinen hieman oikealla kaartava väylä, kori hiekkakuopan reunalla. Sisäpuolella olevat puut blokkaavat suoran heiton ja pitää varoa, että ei joudu vasemmalle metsään. (par)\n106 metriä pitkä väylä alamäkeen ja melko tiukkaan pilliin. Metsä vasemmalla mörriä. Väylä on hieman helpottunut viime vuosista, koska pururadan varresta kaadettiin muutama puu viime syksynä. (par)\nOikealla kääntyvä 182 metriä pitkä väylä. Molemmat puolet melko harvaa metsää. Sweetspot on noin 90 metriä tiistä, jonka jälkeen väylä lähtee noin 90 astetta oikeaan. (birdie)\nVasemmalle kääntyvä 77 metrinen ”hyssepilli”, väylään pitää osua. (birdie)\n181 metriä. Väylä alkaa noin 100 metrisellä tunneliheitolla, jonka jälkeen pitää heittää melko jyrkkään ylämäkeen jatkoheitto. Kori on sijoitettu rinteeseen ja pitää varoa rollauksia. (birdie)\n112 metriä jyrkkään alamäkeen, kori oikealla. (par)\n91 metrinen tiukka vasemmalle kaartuva tunneliheitto. (par)\n83 metrinen tiukka pilliheitto ylämäkeen. Väylä ei oikeasti ole ehkä ihan tuota ilmoitettua mittaa, vaan on jonkin verran lyhempi. (birdie)\n176 metrinen väylä, avaus alamäkeen ja toivotaan että pääsee alhaalla olevalle ”kentälle” saakka. Vasemmalla hirveä mörri. Helpohko jatko jos avaus pysyy väylällä. Korin edessä pieni metsäpusikko, joka vaikeuttaa lähestymistä ja puttia. (par)\n76 metrinen oikealle kääntyvä väylä, kori haastavassa paikassa kummun päällä. Todella suuri rollausvaara. (birdie)\n58 metrinen väylä, todella syvän soramontun yli. Jos joutuu pohjalle niin lukemaa tulee. (birdie)\nRadan pisin väylä, 204 metriä. Korkeuseroa varmaan parikymmentä metriä, saa liidättää kiekkoa oikein kunnolla alamäkeen ja soramontun pohjalle. Helpohko par 4 väylä. (par)\nTodella haastava 175 metrinen väylä. Edessä tiheähköä mäntytaimikkoa, josta pitäisi päästä yli. Jos ei pääse yli niin jatkoheitto vaikeutuu. Kori on vielä haastavassa paikassa mäntyjen takana jyrkässä ylämäessä. (par)\nNoin 100-metrinen tiukka pilliväylä ylämäkeen. Väylällä kannattaa todellakin pysy. Kori avoimella paikalla. (birdie)\nNoin 95-metrinen suorahko väylä alamäkeen. Pitkäksi ei kannata heittää sillä kori on mäen laella. (birdie)\nNoin 100-metrinen loivasti vasemmalle kaartuva pilliväylä ylämäkeen poikkirinteen. Väylään on osuttava muuten kiekko leijailee helposti mäkeä alas ja lähestyminen on vaikeaa. (Par)\nNoin 110-metrinen todella tiukka pilliväylä alamäkeen poikkirinteen. Jos väylään ei osu niin vaikeuksia tulee. Yksi radan vaikeimmista väylistä. (par)\nVäylä 22 (Par 3)\nNoin 80 metriä pitkä väylä alamäkeen ja kori todella haastavassa paikassa, rotkon reunalla. Todella suuri rollausvaara. Pitkäksi ei kannata heittää sillä takana on pusikkoa. (bogey)\nRadan paras väylä: Mielestäni väylä 22 on paras, koska se on oikealla tavalla haastava ja vaatii todella teknisen heiton. Kiekkoa saa liidättää alamäkeen ja jos väylään ei osu, niin se kyllä rankaisee.\nRadan maasto on todella helppokulkuista ja kuivaa (Zucalla pääsee). Rata sijaitsee vanhassa soramontussa ja hiekkakankaalla. Rata kiertää osittain pururataa, joten lenkkeilijöitä voi joutua joskus väistämään. Kengät ei kastu ja radalla on todella vähän aluskasvillisuutta, niin kiekkoja ei tarvitse etsiä kauaa, eikä niitä kyllä joudu helposti hukkaan. Radalla on todella hyvin korkeuseroja ja ne on otettu huomioon rataa suunniteltaessa todella hyvin. Väylät ovat vaihtelevia ja monipuolisia, saa heittää oikealle ja vasemmalle kaartuvia, ylä- ja alamäkeen ja löytyy myös pitkiä ja lyhyitä väyliä. Väylien väliset siirtymät ovat lyhyitä ja opasteet ovat kunnossa. Myös tiipaikat ovat hyvässä kunnossa ja väylät yleensestikkin ovat hyvin hoidettuja (toki rata ei paljon ylläpitoa kaipaakkaan). Usealta väylältä löytyy omat roskakorit tiipaikkojen läheisyydestä. Myös puttikori on ensimmäisen väylän läheisyydessä. Radalla ei ole outteja ja mandoja lainkaan, joka on hyvä myös hieman vähemmän harrastaneille.\nAinoat miinukset tulevat ehkä siitä että muutamalle väylälle on jäänyt jonkin verran risukasoja viimesyksyisten puiden kaatamisen jäljiltä. Mutta eiköhän nekin sieltä häviä kesän aikana.\nTodella hyvä rata.\nOma rataennätys: -13\n« Last Edit: 13.12.20 - klo:14:04 by Tuplabogey »\n« Reply #2 on: 06.05.18 - klo:12:13 »\nHiekkasärkät Frisbeegolf (AA1)\nSeuraavaksi aivan uusi ratakokemus eli Hiekkasärkät Frisbeegolf Kalajoella. Rata on ilmeisesti normaalisti maksullinen. Tänään siellä oli SFL:n alainen kilpailu Pakka Season Open 2018 ja kaksi kierrosta olisi päivän aikana tarkoitus kiertää. Välttämättä nämä liitonalaiset kisat eivät ole ehkä paras tapa tutustua rataan, mutta mennään nyt suoraan kisaan ns. ”sokkona” ja katsotaan mitä tulee vastaan. Ensi vaikutelma on hyvä, koreja näkyy olevan niin metsässä kuin avoimella dyyneillä/hiekkarannoilla. Kisan rata ei ole ihan täysin sama kuin normaali layout, pari väliaikaista lisäväylää on lisätty ja muutamaa väylää hieman muokattu/vaikeutettu outeilla, mutta mennään siis vähän vaikeutettuna ja poistetaan väliaikaiset lisäväylät arvostelusta. Radalla tai sen vieressä olevat kaikki asfaltti on outtia (auto- ja pyörätiet ja parkkipaikat). Myös rannalla olevat pitkospuut ja niiden takana olevat alueet ovat outtia turvallisuussyistä.\nAloitetaan heti ehkä vaikeimmin ”pirkoteltavalta” väylältä. 105-metrinen tiukka tunneliheitto melko jyrkkään ylämäkeen, kori haastavasti rinteessä ja oikealla outtia seikkailupuisto (ei ehkä normaalisti outtia). (par)\nRadan lyhin väylä 43m. Heittopaikka noin 10m korkeammalla kuin kori, puita paljon edessä. Hyppyputilla saa kiekon korille saakka. Tämä väylä on ehkä radan ”täyteväylä”, jotta siirtymä ei olisi kovin pitkä seuraavalle väylälle. (par)\nSuora tiukka pilliväylä (55m) pienen laakson yli. Reunoilla melko tiheässä puita, joten väylään on todellakin osuttava. (par)\nHieman vasemmalla kaartuva väylä kävelypolkua pitkin, väylän sivustassa jälleen puita melko tiheässä. Väylän pituus opasteiden mukaan 74 metriä, tämä ei kyllä pidä paikkaansa, oikea pituus on ehkä max.60m. (par)\nVäylän avauspaikka on korkean kävelysillan päällä, kori on ehkä noin 8 metriä alempana. Vasemmalle kaartuva 81-metrinen väylä, mutta taas väylän mitta ei voi pitää paikkaansa vaan on lähempänä (ehkä 70m). (par)\n85-metrinen tiukka, melko jyrkkään oikealle kaartuva väylä. Noin 25 metriä tiistä löytyy porttimando, joka vaikeuttaa väylää huomattavasti. Mandon kohdalta löytyy myös droppari, jos sattuu mandon missaamaan. Väylän molemmin puolin on tiukkaa mäntymetsää ja sopivia välejä on vaikea löytää. (par)\nVasemmalle kaartuva 145-metrinen par 4-väylä, joka heitetään melko kapeaan tunneliin. Väylää vaikeuttaa jälleen mando, joka on noin 35 metrin päästä tiistä. Mando kierrettävä oikealta puolelta ja jos mandon missaa, droppari löytyy mandon kohdalta. Aloitusheiton jälkeen korille löytyy melko hyvin sopivia välejä. (par)\nHieman vasemmalle kääntyvä 86-metrinen väylä kävelypolkua pitkin. Heittopaikan matto on todella lyhyt ja tiin edessä on kolme puuta todella lähellä, joten ihan reunasta ei uskalla heittää, ettei loukkaa itseään. Mielestäni puut ovat liian lähellä tiitä ja vaarallisia ja lyhyt matto ei tosiaankaan yhtään helpota heittoa. Kori jälleen mäntykankaalla, metsä melko harvaa, joten välejä korille löytyy jos sattuu avaus epäonnistumaan. (par)\nNyt päästään alun metsäosuudesta pois avonaiselle hiekkarannalle. 116-metrinen väylä pieneen alamäkeen, kori haastavasti kummun päällä ja tiheän puun takana. Puun takaa on todella vaikea päästä puttaamaan ja Kalajoen tuulet vaikeuttavat kummulla olevaan koriin puttaamista. (par)\n210-metrinen väylä dyyneillä. Kori on huomattavasti korkeammalla kuin heittopaikka. Jatkoheittoja vaikeuttaa todella paljon hiekkarantojen hienojakoinen hiekka. Ei puita, kokonaan avonaisella hiekkarannalla. (par)\n215-metrinen väylä. Avaus alamäkeen, saa todella liidättää kiekkoa. Jatkoheiton joutuu heittämään ylämäkeen metsän laitaan. Kori todella haastavassa paikassa, suuri riski puttirolleille. (par)\n98-metrinen metrinen heitto metsästä jyrkkään alamäkeen kohti avonaisella olevaa koria. (birdie)\n104-metrinen ehkä radan vaikein väylä. Avaus avonaiselta jyrkkään ylämäkeen kohti tiukkaa metsää jossa kori on, vaikea ”pirkkoväylä”. (par)\n81-metrinen jyrkkään alamäkeen heitettävä väylä. Väylälle on lisätty mando, joka on kierrettävä vasemmalta. Mando ei oikeastaan vaikeuta heittoa mitenkään vaan on lisätty turvallisuuden takia, jotta ei heitettäisi vieressä olevalle väylälle. (par)\n53-metrinen todella jyrkkä ”hysseväylä”. Korin vieressä melko paljon puita, jotka vaikeuttavat puttaamista. (par)\nRadan pisin väylä, 223 metriä. Heitetään metsästä jyrkkään alamäkeen avonaiselle rannalle. Kiekkoa saa todellakin liidättää. Jatkoheittoja jälleen vaikeuttaa rannan hieno hiekka. (par)\nEn oikein tiedä mitä sanoa tästä väylästä. Radan ylivoimaisesti huonoin väylä. Mittaa korille 68 metriä. Rataopasteen mukaan on kaksi heittovaihtoehtoa. Joko suoraan korille, todella jyrkkään ylämäkeen ja todella tiukkaan pilliin (max. 1,5 metriä leveä väli). Toinen vaihtoehto on vasemmalta, mutta sieltä ei pääse millään heitolla korille ja jatkoheittokin on vähintään 30 metriä jyrkkään ylämäkeen. Väylän keskellä hirveää pusikkoa, jos sinne joutuu niin heittoja tulee paljon lisää. Tiimatto on suunnattu vähän hassusti ja aivan tiimaton edessä on yksi puu ja taas saa pelätä että ei lyö kättä siihen. (par)\n79-metrinen väylä alamäkeen. Jonkin verran puita edessä, jotka vaikeuttavat heittoa, mutta löytyy ihan rehellisiä välejä korille. (par)\nRadan paras väylä: Mielestäni väylä 9 on paras, koska siihen kiteytyy koko Hiekkasärkkien radan olemus. Maisema on hieno, saa liidättää kiekkoa alamäkeen ja kori haastavassa paikassa. Saa tuntea sen hiekan ja mereltä puhaltavan tuulen. \nRadan maasto on todella helppokulkuista ja kuivaa. Radassa on oikeastaan kaksi osiota, etu-9 sijaitsee metsäkankaalla ja taka-9 sijaitsee enemmän tai vähemmän dyyneillä ja hiekkarannoilla. Ja avoimella tulee todella kovaa, mikä tuo lisähaastetta heittämiseen ja etenkin puttaamiseen. Rata kiertää osittain pururataa/kävelypolkuja, joten luulen että lenkkeilijöitä voi joutua joskus väistämään ja lämpimällä aikaa tietysti auringonottajia ja muita ihmisiä (Hiekkasärkillä käy kuitenkin todella paljon lomailijoita ja turisteja kesäisin). Kengät eivät kastu, mutta hiekkaa saa kierroksen jälkeen poistaa käytännössä joka paikasta, ei pelkästään kengistä. Radalla on hyvin otettu huomioon luonnolliset korkeuserot. Väylät ovat vaihtelevia, löytyy pitkiä ja lyhyitä väyliä. Väylien väliset siirtymät ovat lyhyitä (yhtä poikkeusta lukuun ottamatta, väylän 8 jälkeen) ja opasteet ovat kunnossa. Yleisesti tiipaikat ovat hyvässä kunnossa ja väylät hyvin hoidettuja. Puttikori löytyy myös, joten saa ennen kierrosta hioa putin timanttiseen kuntoon.\nMiinuksia tulee jonkin verran muutamista heittopaikoista, jotka ovat liian lyhyitä ja parilla heittopaikalla on muutama puu liian lähellä tiimattoa. Radalla on kaksi ”täyteväylää”, väylä 2 ja 17, jotka eivät lisää pisteitä. Ja en ole varma kannattaisiko väylää 17 olla olleenkaan olemassa.  Joidenkin väylien opasteiden väyläpituudet eivät voi pitää paikkaansa. Myös muutamalta väylältä löytyi lasinsirpaleita ja hieman muutakin roskaa, mikä ei yleisilmettä paranna, mutta en usko että nämä ovat heittelijöiltä peräisin, vaan muilta ulkoilijoita joita alueella liikkuu paljon.\nHiekkasärkkien rata yllätti minut positiivisesti. Mieluusti voisin lähteä sinne uudestaankin kierroksille.\n« Last Edit: 13.12.20 - klo:14:05 by Tuplabogey »\n« Reply #3 on: 07.05.18 - klo:20:42 »\nHienon laveasti jaksat kirjoittaa. Täytyy seurata jos tuttuja ratoja tulee vastaan. Täysin tuntemattomat ei tietenkäön oikein aukea.\n« Reply #4 on: 08.05.18 - klo:12:56 »\nSama kuin yllä, mukavan erilainen päiväkirja ja varmasti tulee kommentteja jahka päästään tuttuja ratoja käsittelemään.\n« Reply #5 on: 08.05.18 - klo:20:37 »\nAlajärvi DiscGolfPark (A1)\nSeuraavaksi kotikunnan rata Alajärvi DiscGolfPark. Rata valmistui kaksi vuotta sitten, mutta jotenkin en ole tätä kotiradakseni omaksunut ja kierroksella täällä tulee käytyä hävettävän harvoin. Rata sijaitsee kaupungin lenkkeilyalueella/pururadalla, eli osalla väylistä joutuu lenkkeilijöitä hieman väistelemään, toki ei niitä nyt ruuhkaksi asti koskaan ole.\nSuora 93-metrinen väylä avonaisella pellolla, ainoastaan pari puuta vaikeuttamassa heittoa korille. Valitettavasti väylä numero kaksi kulkee vastakkaiseen suuntaan juuri vasemmalla puolella, joten jos heitto karkaa vähänkään vasemmalle niin ollaan jo toisella väylällä. Myös korin vieressä on märkää vaikka paikalle on tuotu kuorikatetta. (birdie)\nHieno 143-metrinen väylä aluksi avonaisella, jonka jälkeen jatkoheitto heitetään koivukujaan jonka päässä kori on. Kovakätisimmät voivat päästä eagleputille. (par)\nHieman vasemmalle kaartuva 93-metrinen tunneliväylä. Väylän molemmin puolin on tiheähköä mäntymetsää. (birdie)\nOikealle kaartuva 82–metrinen tunneliväylä. On muuten oikeastaan täysin samanlainen kuin edellinen väylä, mutta kaartuu vain eri suuntaan. Väylällä on melko paljon märkiä kohtia. (par)\n81-metrinen väylä heitetään tasaiselta pellolta melko korkean pulkkamäen päälle, korkeuseroa varmaan noin 8-metriä. Pulkkamäkeä reunustaa/kiertää aita, jos sen ulkopuolelle joutuu, niin ei ole minkäänlaista puttipaikkaa. Korin vieressä on myös suuri riski pitkille rolleille. (par)\n105-metrinen suora väylä avonaisella kori hieman metsän puolella. (par)\nOikealle kaartuva 94-metrinen väylä ylämäkeen, heittolinjan edessä muutama koria suojeleva puu noin 30 metriä ennen koria, jotka täytyy väistää. Kori on sijoitettu myös loivahkoon rinteeseen, joka tuo puttiin haastetta. (birdie)\n83-metrinen tunneliväylä alamäkeen. Väylän oikealle reunalla on mando, joka on kierrettävä vasemmalta. Mando ei vaikuta normaaliheittoon, estää ainoastaan hyssekiertämistä avonaista pururataa pitkin. (par)\n91- metrinen todella suora pilliväylä. Pillin molemmin puolin on harvaa mäntymetsää. (par)\n97-metrinen hysseväylä lähes koko matka pururataa pitkin, vasen puoli todella tiheää metsää, josta ei välejä löydy. Tällä väylällä saa usein lenkkeilijöitä odotella. (par)\n113-metrinen suora tiukka tunneliheitto pieneen ylämäkeen. Korille todella vaikea päästä avauksella, radan vaikein väylä. (par)\n80-metrinen suora väylä metsässä, puita molemmin puolin. (birdie)\n80-metrinen oikealle kaartuva väylä metsässä, loivaan ylämäkeen. (bogey)\n80-metrinen todella suora pilliväylä. Maasto on aivan samanlaista kuin kolmella edelliselläkin väylällä (eli väylän ulkopuolelta löytyy jonkin verran välejä korille). (par)\nRadan toinen par 4 väylä, mittaa 168 metriä. Tältä väylältä löytyy myös radan ainoat outit, koko väylää ympäröivä pururata ja sen tausta ovat outtia. Avaus todella tiukkaan tunneliin, jos ottaa hipsun puusta on suuri riski päätyä outtiin. Jatkoheiton joutuu usein heittämään outin yli, koska väylät korille on melko hyvin suojeltuja puiden toimesta. Ehkä radan toiseksi vaikein väylä jos ei jopa vaikein. Avaus on todella tärkeässä roolissa. (birdie)\nHeittopaikka radan korkeimmalla kohdalla, joskaan se ei ole kovinkaan korkea (mäki on tehty osittain kaivinkoneen voimin). Eli 107-metrinen liidätys alamäkeen, kori melko avonaisella. (birdie)\n86-metrinen suora väylä, korin oikealla ja vasemmalla puolella on ojat jossa on vettä, sieltä ei ole mikään miellyttävä puttailla. (par)\n84-metrinen oikealle kaartuva tunneliväylä. Lähellä koria on myös mando, jonka vasemmalta puolelta on mentävä. Mando estää, jotta ei heitetä avointa pururataa pitkin. Korin lähellä on todella märkää ja jopa isoja painaumia täynnä vettä ja väylän vasen puoli on suoperäistä pohjaa. (birdie)\nRadan paras väylä: Mielestäni väylä 2 on paras, koska se on visuaalisesti hieno ja hyvin hoidettu. Väylälle on ajettu kuorikatetta ja sitä ympäröi nurmialue. Väylän kruunaa hieno koivukuja lopussa, tästä väylästä tulee jopa hieman mieleen nätti puistoväylä (vaikka rata muuten on täysin metsärata).\nRata oli oikeastaan parempi kuin muistinkaan, edellisen kerran olin käynyt siellä viime heinäkuussa. Radalle oli tehty paljon kunnostustöitä, joista ehdottomasti plussaa kaupungille. Radalle oli rakennettu paljon siltoja ojien yli, jotta kulkeminen olisi sujuvampaa. Radan märimpiin kohtiin oli ajettu väylille ja siirtymille kuorikatetta. Myös joidenkin korien alle oli laitettu kuorikatetta. Myös muutamalle väylälle oli tehty salaojitus ja muutamalle väylälle oli kaivettu myös avo-ojia, jotta rata kuivaisi. Radan opasteet ovat kunnossa ja väylille löytää helposti. Tiipaikat ovat erittäin hyvässä kunnossa ja väylät hyvin hoidettuja. Suurin osa väylistä on tiukkoja metsäväyliä, joten väyliin on todellakin heiton osuttava. Radalta löytyy suoria, oikealle ja vasemmalle kaartuvia väyliä, siksi rata toimii erittäin hyvin etenkin treeniratana, koska joutuu harjoittelemaan erilaisia heittoja. Puttikorina toimii ns. ”Seppokori”.\nMiinuksia tulee kuitenkin märkyydestä (vaikka kunnostustöitä oli tehty). Väylät 1,4 ja 18 oli melko lailla märkiä. Myös muutamien väylien välinen siirtymä oli todella märkää, toivottavasti tilanne muuttuu kesän mittaan. Radalla on todella vähän korkeuseroja, mutta se johtuu täysin maastosta, koska siellä ei todellakaan ole saatavilla mitään mäkiä. Miinuksena pidän myös sitä että suurin osa väylistä on melko samankaltaisia tiukkoja metsäväyliä, jotka vaan kaartuvat eri suuntiin tai ovat suoria. Maasto on myös oikeastaan koko ajan samaa mäntymetsää, niin väylillä kuin väylien ulkopuolella. Suurin osa väylistä on 70-85m, joten siinä ei tule myöskään paljon vaihtelua, onneksi kaksi par 4 väylää ja pari avonaista väylää pelastavat tilannetta.\nYleisesti Alajärvi on oikeastaan sellainen perushyvä rata, joka ei kuitenkaan oikein säväytä eikä erotu massasta, mutta käymisen arvoinen kuitenkin. Treenaamisratana toimii kyllä todella hyvin.\n« Reply #6 on: 14.05.18 - klo:07:35 »\nKeljonkankaan Frisbeegolfrata (AA1)\nSeuraavaksi sitten Jyväskylään ja Keljonkankaan frisbeegolfradalle. Tänään siellä oli PDGA:n alainen kilpailu Helatorstai Open, eli kaksi kertaa päästiin rata kiertämään päivän aikana. Radasta ei suuria ennakkokäsityksiä ollut, olin kerran aikaisemmin käynyt siellä viime kesänä joukkuegolfin SM kilpailuissa. Eli rataa olin kiertänyt aikaisemmin kaksi kertaa ja silloinkin radan layout oli hieman eri. Rata sijaitsee kaupungin lenkkeilyalueella ja korkeuseroja on paljon.\n183-metrinen väylä hienolta/korkealta aloituspaikalta. Avausheitto heitetään jyrkähköön alamäkeen/laaksoon, väylän keskellä olevaa metsäpuskaa kannattaa välttää, se nimittäin vaikeuttaa jatkoheittoja huomattavasti. Kori sijaitsee korkealla rinteessä ja korin ympärille on rakenneltu hieman penkkaa ja kaiteita, jotta ei tulisi niin paljon rolleja. Todella hieno väylä. (Par)\n76-metrinen suora väylä. Väylää on vaikeutettu porttimandolla (ei dropparia), joka tietenkin aina lisää jännitystä/puristussa tiillä. Pisteet komeimmista mandoporteissa, jotka olen nähnyt. (birdie)\nVäylä 3 (Par 5)\n191-metrinen par 5. Avaus heitetään melko tiukkaan oikealle kaartuvaan pilliin, joka nousee vielä jyrkästi lopussa. Lopussa väylä kaartuu hieman vasemmalle ja menee loppumatkaan hienoa kujaa pitkin. Väylällä kannattaa todellakin pysyä koko matkan, vaikeuttaa nimittäin todella paljon jatkoheittoja jos olet tällä väylällä vähänkään sivussa. Kannattaa treenata troubleshotit kuntoon ennen kuin lähtee tälle väylälle. (birdie)\nHieman vasemmalle kaartuva 107-metrinen väylä pieneen alamäkeen. Kori pienessä rinteessä, mikä vaikeuttaa puttaamista. (par)\nVäylä 5 (Par 3).\n80-metrinen tiukka vasemmalle kaartuva pilliväylä. Väylän molemmin puolin on tiheähköä metsää. Kori on sijoitettu hienosti todella suuren kiven päälle, saa putata oikeastaan suoraan ylöspäin. (par)\n90-metrinen tiukka putteriliidätys todella jyrkkään alamäkeen. Väylän oikeassa reunassa on mando, joka on kierrettävä vasemmalta. Väylän keskivaiheilla on yksi suuri kuusi, joka nappaa alas kaikki heitot, jotka eivät ole aivan kohdallaan. (par)\nMelko suora 84-metrinen väylä pieneen alamäkeen. Avaus heitetään oikeastaan luonnon omaan porttimandoon, jonka jälkeen väylä avartuu. Väylän loppupäässä pari koria suojelevaa mäntyä, jotka pitää väistää. Kori on sijoitettu suuren siirtolohkareen taakse, joka tuo puttiin haastetta. (tuplabogey)\n136-metrinen par 4 väylä. Koko matka mennään lenkkipolkua pitkin, väylän ulkopuolella ei juurikaan rakoja. Avaus on heitettävä risteykseen saakka, jonka jälkeen väylä kääntyy oikealle. Jos pääsee risteykseen saakka, niin on suora jatkoheitto ja jos ei, niin heittoja tulee varmasti muutama lisää. (par)\n131-metrinen väylä ylämäkeen. Tällä väylällä on kaksi eri väylää korille, vasemman puoleinen vaihtoehto on minusta huomattavasti parempi. Jos näiden väylien keskelle tai reunoille joutuu vähäänkin niin jatkoheitot ovat todella hankalia. (birdie)\n90-metrinen tiukka vasemmalle kaartuva pilliväylä. Kori sijoitettu hienosti kallion laelle. (par)\n97-metrinen suora väylä loivaan alamäkeen. Suoran heittolinjan edessä on muutama puu sisälinjalla, joten on kierrettävä ne oikealta puolelta. Lähellä koria oikealla puolen on tiukka pusikko, jonne ei todella kannata joutua. Kori hienosti pienen ”jyrkänteen” reunalla, jos jää avaus vajaaksi, niin ei uskalla kyllä putata. (par)\n85-metrinen suora väylä. Väylän keskellä yksi sähkötolppa ja metalliharus, jotka kannattaa kiertää. Korin vieressä muuta suuri kivi jotka tuovat haastetta puttiin. (par)\n72-metrinen todella jyrkkään oikealle kaartuva pilliväylä, joka heitetään kaiken lisäksi vielä todella jyrkkään ylämäkeen. (par)\nVäylä 14 (par 4)\n138-metrinen hieman vasemmalle kaartuva väylä. Alussa väylän oikealla reunalla mando, joka ei vaikuta peliin mitenkään, laitettu turvallisuussyistä, jotta ei heitettäisi lenkkipolulle. Väylä on melko kallioista ja avointa, mutta loppupäässä väylää metsästä tulee tiheänpää, joten jatkoheitto korille ei ole mitenkään itsestäänselvyys. (birdie)\n162-metrinen väylä koko matkan kallion päällä. Avaus täytyy heittää hieman oikealle kaartuvaksi, jos haluaa heittää jatkoheiton tasaiselta ja avonaiselta. Jatkoheitto on joka tapauksessa kuitenkin aina vaikeahko. Väylän molemmin puolin koko matkan tiheähkö mörriä, josta saa taas troubleshotteja heitellä useamman kerran. Korin sijoitus jälleen hienosti hieman viettävän kallion reunalla ja saa taas puttikäden tärisemään. (bogey)\nRadan ehkä helpoin väylä. 91-metrinen melko avoin hysseväylä. Toki jos heittää vähänkään pitkäksi niin siellä on todella paljon puita ja putti on vaikea. (par)\nRadan ylivoimaisesti pisin väylä (251 metriä). Väylällä on myös kaksi mandoa (ei dropparia), mutta ne ohjaavat ainoastaan sitä, että väylä oikeasti pelataan väylää pitkin, eivät juurikaan vaikuta peliin. Avaus heitettävä suoraan, melko kapean väylän molemmin puolin on todella tiheää mörriä, on todellakin pysyttävä väylällä, jotta kakkosheiton pääsee heittämään avonaiselta. Noin 160 metrin jälkeen väylästä tulee avoinaisempi. Kori on taas hienosti viettävän kallion päällä. Todella suuri skippivaara korin lähellä, lähestymisiä on vaikea saada jäämään korin lähelle. Puttirollit ovat arkipäivää, tekee mieli vain ”seiftata”. (birdie)\n108-metrinen alamäki väylä avoimella lähes koko matkan. Kori on sijoitettu todella tiheään metsäpuskaan, jonne ei ole kuin yksi tie/luukku. Jos et pääse luukulle, niin korille ei oikeastaan pääse muuta kautta muuten kuin tuurilla. (par)\nRadan paras väylä: Mielestäni väylä 1 on paras. Tiipaikka on korkealla ja heitetään alamäkeen, avauksen sijoittaminen oikeaan paikkaan on todella tärkeää. Jatkoheitto on vaikea, mutta reilu. Kori on hienossa ja haastavassa paikassa ja korin ympäristö hienosti rakennettu. Tässä väylässä kuvastuu oikeastaan koko Keljonkankaan rata, joten tämän ensimmäisen väylän jälkeen tietää mitä loppukierroksella on odotettavissa.\nRadan väylät on todella hyvin suunniteltu ja siirtymät seuraaville väylille on sopivan pitkiä ja opasteet ovat kunnossa. Erityismaininta todella hyvistä korien sijoituspaikoista, ne ovat usealla väylällä sijoitettu todella hienoihin/haastaviin paikkoihin. Juuri korien sijoittelulla saadaan helpohkokin väylä vaikeammaksi. Radan väylät ovat monipuolisia ja korkeuseroja radalla on riittävästi. Väylillä on pysyttävä koska väylien reunat ovat melko tiheitä, mutta tämä on ns. luonnon omaa outtia, joten outtikeppejä ei tarvita lainkaan. Plussaa ehdottomasti myös väylän 2 mandoportista, joka on oikeasti todella hienosti tehty. Radan muut mandot eivät vaikuta normaaleihin heittoihin ollenkaan, estävät ainoastaan oikomisia metsän yli. Tiipaikat ovat erittäin hyvässä kunnossa ja väylät hyvin hoidettuja. Puttikoreja löytyy useampikin ensimmäisen väylän läheisyydestä. Ykköstiin vierestä löytyy myös Range, jossa saa heittokäden lämpimäksi ennen kierrosta.\nMitään suuria miinuksia on todella vaikea keksiä. Jos nyt pitää jotain keksiä, niin muutamalla siirtymällä oli kallioista/kivisiä polkuja jossa voi saada nilkan pyöräytettyä ympäri. Mutta jos vähänkään katsoo jalkoihinsa kun kävelee, niin tätä probleemaa ei synny.\nYleisesti ottaen Keljonkangas on erinomainen rata, sinne kyllä täytyy ehdottomasti mennä jos lähiseuduilla on käymässä.\n« Reply #7 on: 21.05.18 - klo:09:54 »\nSoinin Frisbeegolfrata (A1)\nSeuraavana ratana vuorossa naapurikunnan Soinin frisbeegolfrata. Rata laajentui 18-väyläiseksi viime vuonna, se oli aikaisemmin 9-väyläinen. Radalla on tullut aikaisemmin käytyä useamman kerran, mutta tälle vuodelle nyt ensimmäinen kerta. Tänään ohjelmassa kaksi kierrosta kaverin kanssa. Rata on tehty vanhaan soramonttuun ja sen lähimetsiin.\n108-metriä pitkä suora väylä laakson yli. Kori ja heittopaikka samassa tasossa, mutta ylitettävä laakso on varmaan 6 metriä alemmalla tasolla. Kovaa saa heittää jos haluaa korille saakka. (par)\n86-merinen suorahko väylä alamäkeen. Kori hieman oikealla, joten kämmenheitto on luonnollisempi vaihtoehto. Molemmin puolin väylää on tiheähköä mäntymetsää. (birdie)\nSuorahko noin 170 metrinen par 4 väylä metsässä. Molemmin puolin väylää melko harvaa mäntymetsää. Väylällä kannattaa pysyä, mutta kyllä väylän sivuiltakin löytyy aivan rehellisiä välejäkin korille. (par)\n90-metrinen väylä. Heittopaikka ja kori jälleen samassa tasossa, mutta pitää heittää laakson yli joka on ainakin 8 metriä alempana ja kori sijaitsee todella pienen kumpareen päällä. Jos heität 5 metriä vajaaksi tai 5 metriä pitkäksi joudut puttaamaan jyrkkään ylämäkeen. Tämä väylä on luonnon oma saareke. Puttauksessa myös suuri rollausvaara ja koska kori on avoimella, niin tällä väylällä tulee myös aina, joka taas tuo jännitystä puttiin. Todella hyvä väylä. (par)\n110- metrinen antsaliidätys. Suoran heiton blokkaavat edessä oleva mäntymetsäsaareke, joka on vielä kummun päällä. Vasemmalle ei kannata antaa kiekon feidata, siellä on hirveää mörriä. Hieno väylä. (par)\nRadan lyhin ja helpoin väylä 55 metriä. Kori sijaitsee korkeahkon hiekkakasan päällä, joka tuo haastetta puttiin, muuten aika simppeli väylä. (birdie)\nHieman oikealle kääntyvä 66-metrinen väylä. Väylä on melko tiukka ja korille pääsee rystyllä pienellä flexshotilla tai sitten kämmenellä toivotaan, että menee muutaman puun välistä. Korin vasemmalla puolella melko syvä (2m) ja suuri kuoppa, josta ei ole mukava putata varsinkaan kun siellä yleensä on vettä. Väylän vasemmalla sivulla on tie, joka on outtia. (birdie)\n92-metrinen väylä heitetään alamäkeen mäntytaimikon ylitse. Heittoa ei kannata jättää vajaaksi, sillä se tuo haastetta lähestymiseen, kuten väylän tuloksestakin saattaa huomata. (tuplabogey)\n104-metrinen oikealle kääntyvä väylä. Joudutaan heittämään sokkona, kori ei näy tiille saakka. Väylän vasen puoli avointa ja oikea puoli mörriä. Todella vaikea päästä korin lähelle. Hieno väylä. (par)\n86- metrinen suora väylä alamäkeen. Oikealla puolelle ei kannata joutua, sieltä on todella vaikea putata taimien seasta. (birdie)\n111-metrinen vasemmalle kaartuva väylä. Avaus pitää heittää tiukahkoon pilliin ja väylä kulkee hiekkakuopan reunalla, jossa vasen puoli on vielä todella tiheää mörriä. Toinen vaihtoehto on yrittää heittää vasemmalta metsän yli antsalla ja toivoa että pääsee lähelle koria, mutta jos ei, niin lähestyminen on todella vaikea. Radan vaikein väylä. (bogey)\n67-metrinen suora tiukka metsäpilli. Vasemmalla ja korin takana tie, joka on outtia. (par)\n86-metrinen suorahko väylä. Pitää heittää radan ahtaimpaan metsäpilliin, molemmin puolin tiheää mäntymetsää. Jos ottaa alussa puuhipsun, niin par:in kannattaa unohtaa. (birdie)\nNoin 70 metrinen suorahko tiukka metsäpilliväylä. (par)\nNoin 85 metrinen suorahko metsäpilliväylä. Korin vieressä on todella lähellä myös pari puuta vaikeuttamassa puttia. (par)\nRadan pisin väylä 220 metriä. Avaus heitetään hiekkakuopan reunalta alamäkeen montun pohjalle. Tällä väylällä saa todellakin liidättää kiekkoa. Jatkoheittoja vaikeuttaa alkupäässä oleva taimikko, josta on todella vaikea jatkaa. Väylän loppupäässä on hienojakoista ”biitsihiekkaa”, josta on vaikea vauhdin kanssa heittää. Kori avoimella. (par)\nHaastava 175 metrinen väylä heitetään suuren hiekkakummun päältä alamäkeen. Noin 90 metrin päässä tiistä on metsäsaareke, joka vaikeuttaa heittoa. Se kannattaa kiertää tai heittää sen yli. Avaus pitää mennä sen metsäsaarekkeen ohitse jos haluaa birdien, jos jää vajaaksi niin par:kin on vaikea saada. (par)\n86-metrinen väylä ylämäkeen. Juuri tiin edessä yksi koivu ja pari männyntaimea, jotka estävät suoran heiton. Kori avoimella. (par)\nRadan paras väylä: Mielestäni väylä 5 on paras, koska se on oikealla tavalla haastava ja vaatii todella teknisen heiton. Jos heitto vähänkään epäonnistuu, niin par on vaikea saada. Mutta kun heitto onnistuu ja kun pääsee korin alle, niin se tuntuu todella hyvälle. Kiekon lentoa on hieno seurata tällä väylällä. Erinomainen väylä.\nRadan maasto on todella helppokulkuista ja kuivaa. Todella miellyttävä kulkea ja pari kierrostakin sujuu melko nopeasti. Rata sijaitsee vanhassa hiekkamontussa ja sitä ympäröivissä metsissä. Rata muodostuu kahdesta eri osiosta, on avoimia väyliä hiekkamontussa ja sitten toinen osio on todella tiukkoja metsäpillejä mäntymetsässä. Radalla on todella vähän aluskasvillisuutta, niin kiekkoja ei tarvitse etsiä kauaa. Radalla on hyvin korkeuseroja ja ne on otettu huomioon rataa suunniteltaessa todella hyvin. Väylien väliset siirtymät ovat lyhyitä, joten seuraaville väylille löytää helposti. Tiipaikat ovat erittäin hyvässä kunnossa yleisesti, paitsi parilla väylällä oli ehkä hieman lyhyet tiit minun makuuni. Väylät yleisesti ovat hyvin hoidettuja. Muutamalta väylältä löytyy omat roskakorit tiipaikkojen läheisyydestä. Myös puttikori on ensimmäisen väylän läheisyydessä.\nMuokattu:Radalle saatu uusi opastekartta ja kaikki kaikille väylille on saatu uudet todella hienot väyläopasteet.\nMiinusosio. Muutamilla väylillä oli myös jäänyt joitain risukasoja viimesyksyisten hakkuiden jäljiltä, mutta ilmeisesti kerääjä näillekin on jo tilattu. Eli parin viikon päästä rata pitäisi olla todella hyvässä kunnossa.\nTodellakin käymisen arvoinen rata.\nMuokattu: Radalla käyty 5.8.2018. Väyläopasteet laitettu kuntoon ja arvosana hieman nousi.\n« Last Edit: 13.12.20 - klo:14:06 by Tuplabogey »\n« Reply #8 on: 08.06.18 - klo:09:52 »\nEnsimmäisen kuukauden (toukokuun) aikana tuli käytyä kuusi eri rataa bongaamassa. Toivottavasti saadaan kesän aikana vähän kovemmalla tahdilla niitä lisää listattua.\n« Reply #9 on: 08.06.18 - klo:10:01 »\nItäkylän Frisbeegolfrata (B2)\nSeuraavaksi vielä vähemmän tunnetumpi rata, Itäkylän Frisbeegolfrata Lappajärvellä. Tänään ajattelin etsiä sen ja kiertää sen kaksi kertaa. En ole edes kuullut kenenkään kaverin sitä rataa vielä kiertäneen. Rata on sopivasti kotimatkan varrella, kun tulen töistä (toki hieman sivussa kylläkin). Rata on hieman vaikea löytää, yritin ilman navigaattoria pelkän osoitteen perusteella ja ajoin kahdesti hieman ohi Rata on perustettu viime vuonna (2017) kyläläisten toimesta. Rata on 9-väyläinen ja kiertää pääsääntöisesti paikallista lenkkeilyrataa. Radalla aivan uudet Innovan DisCatcherit, mutta tiimattoja ei ole. Avauspaikat ovat lenkkipolulla (joka on soraa) ja muutama heittopaikka on sorapohjalla metsän puolella.\n70-metrinen väylä ylämäkeen lenkkipolkua pitkin, kori hieman vasemmalla. Polun molemmat puolet harvahkoa metsää. Yksi lyhtypylväs ennen koria nappaa jostain syystä aika paljon heittoja . (par)\n70-metrinen oikealle kaartuvaa väylä lenkkipolkua pitkin, kori polun oikealla puolella. Avaus pitää heittää sokkona, koska koria ei todellakaan näe heittopaikalta. Mutkassa oleva iso kuusi nappaa kaikki vähän huonommat avaukset. Väylä on oikeasti jopa hieman pidempi kuin opasteen ilmoittama 70 metriä. (par)\n84-metrinen hysseväylä alamäkeen, koko matka lenkkipolkua pitkin. Väylän molemmat puolet tiukkaa metsää. Erinomainen väylä. (birdie)\n100- metrinen suora par 4 väylä. No joo par 4 ja noin lyhyt.., mutta koko matka mennään taas lenkkipolkua pitkin ja sivustat ovat todella tiheää metsää koko matkan. Todella hieno väylä visuaalisesti. Jos avaus vähänkään epäonnistuu, niin par on vaikea saavuttaa. Suoraan korille voi päästä jollain aivan täydellisellä heitolla, mutta en uskaltanut edes kokeilla. Avaus midarilla ja jatkot siitä. (birdie)\n104-metrinen par 4-väylä. Avaus heitetään ylämäkeen ja mennään koko matka taas lenkkipolkua pitkin. Väylällä kannattaa taas pysyä, koska ympäröivästä metsästä ei juurikaan löydy reittejä korille. Avauksella oikeastaan mahdoton päästä korille saakka, joten par 4 luokitus ihan ok. (birdie)\n65-metrinen S-mallinen väylä lenkkipolkua pitkin. Avauspaikka epätasaisella soralla, mutta ihan hyvin pystyy heittämään. (par)\nNyt mennään ensimmäisen kerran pois lenkkipolulta kokonaan metsän puolelle. 86-metrinen aivan suora pilliväylä alamäkeen. Väylän molemmat sivut kunnon mörriä. Maasto laskee niin, että koria ei näe tiiltä. Avauspaikka epätasaisella sorapedillä. (par)\nSuora 115-metrinen, par 4 tunneliväylä ylämäkeen. Radan ylivoimaisesti huonoin heittopaikka, todella epätasainen alusta. Väylän molemmat sivut todella tiheää metsää, ja jos ei pysy väylällä niin par-tuloksen saa unohtaa. Draiverilla ei kannata ehkä lähteä avaamaan, midari kouraan ja jatkot siitä kohti koria. (bogey)\nNyt palataan takaisin lenkkipolulle metsän siimeksestä. 90-metrinen suora väylä alamäkeen. Väylän oikea sivusta hakkuuaukkoa. Radan ainoa väylä jossa saa oikein liidättää kiekkoa. Parikymmentä metriä heittopaikasta on pari puuta, jotka suojelevat heittolinjaa korille. (par)\nRadan paras väylä: Mielestäni väylä 4 on paras, koska se on visuaalisesti kaikista hienoin. Par 4- väylä, jossa tekisi mieli avata täysiä korille metsätunnelia pitkin, mutta se ei kannata.\nRadan väylät olivat yllättävänkin hyvin suunniteltu ja niitä on helppo ylläpitää. Todella teknisiä heittoja vaativa rata, jossa kannattaa pysyä väylillä. Radan maasto oli helppokulkuista ja aluskasvillisuutta melko vähän, joten kiekot löytyvät helposti. Väylien väliset siirtymät olivat todella lyhyitä ja heittopaikoille löysi hyvin. Väylä opasteet olivat itse tehtyjä ja niissä luki ainoastaan väylän mitta. Lenkkeilypoluilta avattavilta väyliltä oli mukava heittää, mutta pari heittopaikkaa oli aika huonoja. Korit olivat kuin pakasta vedetyt. Radalla ei varmaankaan ole paljon harrastajia käynyt, koska maastoon ei vielä ollut kovinkaan paljon muodostunut uria/polkuja. Radan pystyy todella nopeasti kiertämään.\nMiinuksia tulee heittopaikoista. Väylien 6, 7 ja 8 heittopaikat olivat melko huonoja, koska niissä oli karkeajakoista soraa ja ne olivat melko epätasaisia, mutta kyllä niistäkin pystyi heittämään. Väyläpituudet olivat keskimäärin aika lyhyet, mutta se on kyllä ihan ymmärrettävää, tuohon maastoon ja resursseihin nähden. Kolme väylää oli merkitty par 4-väyliksi ja mitta vain noin vähän reilut 100m, mutta ihan haastavia ne olivat par 4-väyliksi ahtauden vuoksi, mutta voisivat olla myös par 3-väyliä (mutta tämä on ihan maku asia). Jos sattuu olemaan lenkkeilijöitä liikkeellä, niin kannattaa olla erityisen varovainen, koska osalla väylistä joutuu heittämään lenkkipolkua pitkin sokkona mutkan taakse.\nYleisesti Itäkylän Frisbeegolfrata on ihan hyvä rata harrastajille/aloittelijoille ja kuntoliikkujille. Kyläyhteisön tekemä ja ylläpitämä perus metsärata. Väylät on hyvin suunniteltuja. Kannatti käydä rata bongaamassa.\n« Reply #10 on: 11.06.18 - klo:07:45 »\nKarstula Frisbeegolf (B2)\nSeuraavaksi Karstulan Frisbeegolfrata. Tänään rataan tutustuminen suoritetaan viikkokisojen merkeissä. Olen toki aiemminkin käynyt radalla yhteensä ehkä noin 10 kertaa, yleensä radalla tulee käytyä pari kertaa kesässä. Alun perin Karstulan rata oli ainoastaan 9-väyläinen, mutta se laajeni 18-väyläiseksi kaksi vuotta sitten. Frisbeegolfradat sivustolla rata on vielä 9-väyläisenä, mutta kyllä 18 väylää radalta löytyy. (Kuulemma uudet väyläkuvaukset sivustolle ovat juuri työn alla).\nSuorahko 87-metrinen väylä loivaan ylämäkeen. Korille pääsee joko kämmen- tai rystyreittiä pitkin, suoran linjan blokkaa pari mäntyä. Autotie oikealla on outtia, mutta se ei juurikaan vaikuta heittoon. (par)\n63-metrinen melko tiukkaan vasemmalle kaartuva hysseväylä. Heiton pitää mennä oikeastaan koko matka koivutunnelia pitkin, muuten melko avointa. (par)\n78-metrinen suora väylä pururataa pitkin. Väylän oikea puoli melko tiheää koivikkoa, mutta vasemmalta puolen on avoimempaa. (par)\nSuora noin 100 metriä pitkä väylä. Avaus heitetään metsän puolelta pururataa pitkin kohti hieman oikealla olevaa koria. Jos ei pysy pururadalla, niin molemmat puolet metsää on tiheää mörriä ja lisäheittoja tulee. Oikealla puolen on myös todella märkää maastoa. Kori sijoitettu hienosti suurehkon kiven päälle. (par)\n81-metrinen väylä loivaan ylämäkeen. Tällä väylällä ei oikeastaan ole mitään selkeää reittiä korille. On mahdollisuus heittää suoraan todella pieneen väliin, tai sitten hyssellä puiden takaa ja toivoa, että päätyisi korin läheisyyteen. Metsän jälkeen kori on avoimella paikalla. (par)\n115-metrinen väylä ylämäkeen. Tämä on ehdottomasti radan vaikein väylä saada birdie. Avaus heitetään hieman oikealle kaartuvaan mäntykujaan ja jotta korin juureen pääsisi, niin se vaatii varmaankin noin 140-metrisen heiton. Väylän molemmat puolet on harvaa mäntymetsää.\nPäivitystä:Tiitä viety vielä pari kymmentä metriä taaksepäin pari viikko sitten. Eli on muuten samanlainen, mutta pituus väylällä tällä hetkellä noin 135 metriä. (par)\nNoin 90-metrinen loivasti oikealla kaartuva väylä. Tiipaikka on korkealla kallion päällä josta heitetään jyrkkään alamäkeen kohti takana olevaa järveä. Tiipaikan ja korin korkeusero varmaan noin 10 metriä. Väylän maasto todella kallioista, kannattaa olla todella varovainen kun tiiltä lähtee kohti koria kävelemään. Kori on hienosti kallion reunalla, eli jos heittää pitkäksi, niin pudotus on suuri. Väylällä myös muutama suuri siirtolohkare, jotka vaikeuttavat heittoa. Visuaalisesti tämä on todella hieno väylä. (par)\nNoin 120-metrinen, todella tiukka par 4-pilliväylä. Väylä kaartuu koko matkan hieman oikealle. Onnistuneella heitolla mahdollisuus päästä lähelle koria, mutta jos vähänkin epäonnistuu niin par-tuloksen saa unohtaa. Väylän molemmat puolet on todella tiheää metsää, josta ei meinaa päästä läpi. Kannattaa todellakin pysyä väylällä koko matkan. (birdie)\nNoin 100-metrinen väylä alamäkeen. Väylän molemmat puolet on tiheähkö metsää. Oikealla reunalla on myös melko jyrkkä pudotus kallion reunalta. (par)\nNoin 90-metrinen väylä heitetään loivaan ylämäkeen. Kori sijaitsee todella suuren ja jyrkän kallion päällä, joka nousee noin 6 metriä ylös muusta maastosta. Todella vaikea paikka putata, jos ei jää kiekko ketjuihin, niin rollaaminen alas on varmaa ja taas sama ralli uudestaan (kannattaa vain seiftata putti alle, jos vähänkään epäilyttää). Todella haastava väylä juurikin korin sijoituksen vuoksi. Hyvä että radoilta löytyy yleensäkin tällaisia vähän normaalista poikkeavia väyliä. (tuplabogey)\nNoin 85-metrinen väylä heitetään pilliin ja jyrkähköön alamäkeen. Oikealla puolen lähellä tiitä on mando, joka on kierrettävä vasemmalta (ei dropparia). Mando estää ainoastaan oikealta hysseheiton avonaista pururataa pitkin. (birdie)\nNoin 150-metrinen par 4-väylä. Tiiltä aukeaa avonainen pururata, mutta oikealla oleva autotie on outtia. Sweetspot on suuren kuusen vieressä, josta alkaa tiukka metsäränni vasemmalle kohti koria pienen kallion yli. Kakkosheiton joutuu yleensä heittämään sokkona, koska korkean kumpareen vuoksi koria ei näy. (birdie)\nNoin 85-metrinen loiva hysseväylä alamäkeen. Kori on kahden suuren kallion välissä laaksossa. Vaikka olisi avauksen jälkeen lähelläkin koria, niin ei ole itsestäänselvyys, että pääsee tasaiselta puttaamaan. (birdie)\nNoin 130-metrinen Par 4-väylä. Avaus heitetään vasemmalle jyrkkään alamäkeen pururataa pitkin ja toivotaan, että päästään ylös korille johtavaan väylään (sweetspot). Jos korille johtavaan aukkoon ei pääse niin jatkoheitto on todella hankala (noin 15m leveä aukko). Väylän molemmat puolet ovat tiheää metsää. Väylä on oikeastaan kaksiosainen, avaus alamäkeen vasemmalle jatkoheitto heitetään suoraan jyrkkään ylämäkeen. Korin takana on kallioseinämä, joten ei tarvitse pelätä sitä, että heittää pitkäksi. (par)\n103-metrinen metsäväylä loivaan ylämäkeen. Alkumatka mennään pururataa pitkin ja vasemmalla puolella olevaa koria suojelee pari suurta kuusta. Korin takana suuria kalliolohkareita, joten jos avaus jää lyhyeksi, niin puttia saa reilusti kokeilla koska takana on stoppari. (par)\n174-metrinen väylä heitetään alamäkeen, koko matka mennään pururataa pitkin. Jos et pysy avauksella pururadalla tai sitä ympäröivissä ojissa, niin jatkoheitot vaikeutuvat todella paljon. Molemmat puolet ovat tiheää metsää ja korille ei oikeastaan löydy reittejä. Kori sijoitettu hienosti pieneen rinteeseen, joka tuo pitkiä rolleja puttiin, jos kiekko ei jää ketjuihin. (birdie)\nOikealle alamäkeen kaartuva 76-metrinen väylä. Noin 30 metriä tiistä on oikealla puu, jossa on mando, joka on kierrettävä vasemmalta (ei dropparia). Leveät kuusen oksat nappaavat heiton alas jos ei osu kunnolla väylään. Tiiltä avautuu hienosti taustalla oleva järvi. (birdie)\n63-metrinen suora väylä heitetään järven rannasta. Radan helpoin väylä, koko matka mennään melko avoimella. Oikealla olevat männyt blokkaavat helpon hysseheiton, joten suora putteriheitto on oikeastaan ainoa oikea vaihtoehto. (par)\nRadan paras väylä: Mielestäni väylä 7 on paras, koska se on visuaalisesti hieno ja haastava. Heitetään oikealla kaartuvaan jyrkkään alamäkeen kohti järveä. Ja pienikin virhe heitossa, niin tulee vaikeuksia. Kori on hienosti sijoitettu kallion reunalla.\nRata sijaitsee kauniin järven rannalla ja on visuaalisesti hieno. Väylät on hyvin suunniteltuja, todella monipuolisia ja korkeuseroja on paljon. Tiipaikat olivat pääsääntöisesti hyvässä kunnossa, paria poikkeusta lukuun ottamatta. Väylien väliset siirtymät eivät ole kovin pitkiä ja seuraavalle väylälle löytää helposti. Väylät hyvin hoidettuja ja ei juurikaan mitään aluskasvillisuutta. Suurin osa väylistä on tiukkoja metsäväyliä, joten väyliin on todellakin heiton osuttava. Puttikori löytyy ensimmäisen väylän läheisyydestä.\nMiinuksia tulee jonkin verran märkyydestä, muutamalla väylällä oli hieman suomaista märkää maastoa väylien sivussa ja siirtymillä, joten kengät voivat hieman kastua. Muutamien väylien siirtymät oli myös melko kallioista maastoa, joten kannattaa katsoa mihin astuu. Joihinkin paikkoihin olisi ehkä portaat tervetulleet. Väyläopasteet olivat myös muutamalla väylää hieman huonossa kunnossa ja haalistuneet, mutta uudet on tulossa, niitä ei ole vielä vain kiinnitetty.\nKarstulan frisbeegolfradalle kannattaa todellakin suunnata.\n« Reply #11 on: 18.06.18 - klo:08:45 »\nSeuraavaksi Perhossa oleva Paavonkallion frisbeegolfrata. Tänään rataan tutustuminen suoritetaan jälleen viikkokisojen merkeissä. Olen aiemmin käynyt radalla yhden ainoan kerran kaksi vuotta sitten, silloin radalla oli niin märkää, että päätin että toista kertaa en mene . Mutta näin se mieli muuttuu ja nyt taas parin vuoden tauon jälkeen rohkeasti radalla. Nyt on ollut ainakin niin kuiva alkukesä, jotta radalla ei pitäisi olla märkää. Rata on tehty vuonna 2009, mutta ilmeisesti muutama muutos radalle on tehty viime kesänä. Rata sijaitsee melko suomaisessa maastossa ja myötäilee pururataa. Radalla puttikori ykkösväylän läheisyydessä ja kaikki korit on mallia Amexpo.\n70-metrinen hysseväylä pururataa pitkin, sisäkurvissa muutama koria suojeleva puu. Aika lyhyt tiimatto joka on hieman myös painunut keskeltä. (par)\nEDIT: väylää pidennyt noin 20m, nyt noin 100 metrinen väylä.\n65-metrinen suora tiukka pilliväylä metsässä. Koria ennen on pieni kallio, jonka takana kori sijaitsee. Oikealla puolella väylää on melko märkää. (birdie)\n75-metrinen oikealla kaartuva väylä. Noin 40 metrin päässä tiistä on mando, joka on kierrettävä vasemmalta. Mandon vieressä on kyhäiltynä myös dropparia, josta merkkinä puunlankku. Todella tiukka väylä ja heiton pitää mennä todella läheltä mandoa. (par)\nTiukkaan vasemmalle kaartuva 75-metrinen pilliväylä. Korin läheisyydessä on hieman avoimempaa. Väylällä melko märkää normaalisti ja väylälle on tehty pitkospuut. (birdie)\nEDIT:Väylää pidennetty jälleen parikymmentä metriä, nyt noin 95 metrinen.\n70-metrinen täysin suora tiukka pilliväylä metsässä, korin läheisyydessä jälleen avoimempaa. Väylän sivuilla on melko harvaa metsää. (birdie)\n95-metrinen väylä avataan pururadalta. Väylällä on kaksi vaihtoehtoa, joko vasemmalta suoraan pururataa pitkin tai sitten melko avointa hysseväylää pitkin oikealta puolelta. Oikealla puolen heittoa hieman haittaa jonkun matkan päässä edessä olevat kuntoiluvälineet (kiipeilyteline). Väylä on melko harvaa mäntymetsää, eli jos avaus epäonnistuu, niin korille kyllä löytyy yleensä välejä. (par)\n150-metrinen par 4-väylä, radan pisin väylä. Avaus heitetään suoraan alamäkeen pururataa pitkin, pururadan oikeassa reunassa, noin 45 metriä tiistä on mando, joka täytyy kiertää vasemmalta puolen (Ei dropparia). Sweetspot on pururatojen risteyksessä, noin 60 metriä suoraan tiistä. Sen jälkeen väylä kääntyy 90 astetta oikeaan pururataa pitkin, kori on hieman oikealla, noin 65 metriä risteyksestä. Missään tapauksessa väylä ei ole ilmoitettua 150 metriä. Väylän oikea puoli on hirveää mörriä ja pusikkoa, sinne EI kannata mennä. (birdie)\n100-metrinen suora väylä pieneen alamäkeen suota pitkin. Tiimatto on aivan vinossa, todella vaikea heittää. Väylä ei ole kyllä 100 metriä pitkä, oikeasti ehkä noin 85 metriä. Väylällä on melkein koko matkan pitkospuut märkyydestä johtuen. Väylä on leveä ja melko avoin, mutta molemmat reunat ovat melko tiheää metsää jälleen. (par)\n80-metrinen suora tiukka metsäpilliväylä. Molemmat puolet ovat melko tiheää metsää. Korin läheisyydessä, myös puita, jotka vaikeuttavat puttaamista. (bogey)\n75-metrinen tiukka suora väylä, korin läheisyydessä hieman avoimempaa. Pituus ei oikeasti ole ehkä ihan, niin pitkä kuin on ilmoitettu. (birdie)\nRadan lyhin väylä 55 metriä. Avaus heitetään avoimelta sähkölinjan alta, väylä kääntyy todella jyrkkään oikealle. Jos heittää avauksen outtiin pitää mennä dropparille. Dropparia on todella vaikea löytää, mutta on se merkitty sinne kyltillä, noin 20 metriä ennen koria. Kori on kallio takana hieman piilossa, ja korin takana on todella lähellä outtia koko matkan (noin 5 metriä korista). Korin edessä on myös muutama tiheä kuusi vaikeuttamassa puttia ja korin läheisyydessä myös todella suuri rollausvaara. (par)\n60-metrinen suora väylä. Noin 10-metriä tiistä on porttimando, joka tuo lisäjännitystä avaukseen. Pururata oikealla on koko matkan outtia. Myös noin 8 metriä korin takana on outtilinja, joka jatkuu myös väylän vasemmalle puolelle. Todella tiukkaan outtikepeillä tikutettu väylä. Kori sijaitsee hienosti kallion laella, eli putissa on taas suuri rollausvaara. (birdie)\nRadan toinen par 4-väylä on 135 metriä pitkä ja U-kirjaimen mallinen. Eipä ole vielä tullut vastaan tämän muotoista väylää. Avaus heitetään vasemmalle kaartuen pururataa pitkin. Sweetspot on U-kirjaimen pohjalla, josta lähtee suora väylä kohti koria metsän läpi. Toinen vaihtoehto on jatkaa pururataa pitkin ja heittää jälleen vasemmalle kaartuva heitto. Jos valitsee suoran reitin, niin metsä on melko tiheää ja kori on piilossa kuusten takana. Väylällä kannattaa pysyä. (par)\n80-metrinen melko suora väylä alamäkeen. Jälleen kaksi vaihtoehtoa, joko hyssellä pururataa pitkin tai suoraan pilliin metsän läpi. Korin maasto melko avonaista. (par)\nEDIT:Väylää pidennetty taas noin 20 metriä, joten nykyään noin 100 metrinen väylä.\n80-metrinen väylä heitetään loivaan alamäkeen hieman sokkona, sillä kori ei näy tiille. Koko matka mennään jälleen pururataa pitkin. Korin takana suuri kivenlohkare, joka estää pitkäksi menevät heitot. Kivi vaikeuttaa myös puttaamista tietyiltä suunnilta. (par)\n65-metrinen, oikeastaan suora väylä heitetään radan jyrkimpään ylämäkeen. Aluksi mennään pururataa pitkin ja sitten kori on hieman oikealla. Suoran heiton blokkaavat muutamat männyt korin edessä. Kori sijaitsee kallion laella ja jos heitto jää lyhyeksi, niin kiekko rollaa aivan varmasti alas. (par)\n60-metrinen suora väylä alamäkeen. Heittopaikka aika heikossa kunnossa ja heittosuunta on aika ihmeellinen, koska heitetään oikeastaan siihen suuntaan mistä tultiin ja kun kiekon on saanut koriin, niin joutuu taas kävelemään takaisin avauspaikalle, josta jatketaan seuraavalle väylälle. Korille ei ole oikeastaan mitään selkeää väylää, toivotaan vain että kiekko ei osu puihin. Kori on kallion reunalla, joten heitto menee todella helposti pitkäksi, jos nyt sattuu jostain välistä kiekko menemään läpi. Radan huonoin väylä, en oikein ymmärrä mitä tässä on ajateltu. (par)\n75-metrinen hieman vasemmalle kaartuva väylä heitetään alamäkeen pururataa pitkin. Väylällä melko paljon pajupuskia ja koria ennen on suuri vesilammikko. (par)\nEDIT: Jälleen väylää pidennetty 20 metrillä, nyt 100 metrinen väylä.\nRadan paras väylä: Mielestäni väylä 16 on paras, koska se on visuaalisesti hienoin ja siinä on eniten korkeuseroa. Heitetään ylämäkeen ja kori hienosti kallion laella. Väylä poikkeaa radan muista väylistä, jotka ovat melko lailla muuten samankaltaisia keskenään.\nVäyläopasteet ovat kunnossa ja seuraavalle väylälle on helppo löytää. Vähän pidemmillä siirtymillä on myös nuolia, jotka ohjaavat seuraavalle väylälle, joten ei varmasti pääse eksymään. Tiipaikat olivat pääsääntöisesti ihan ok kunnossa, paria poikkeusta lukuun ottamatta. Tiimatot ovat kyllä hieman lyhyet ainakin omaan makuuni. Väylät ovat ihan pelattavassa kunnossa, toki muutamalta väylältä löytyy jokunen pajupusikko, mutta niiden kanssa kyllä pärjää. Aluskasvillisuutta ei juurikaan ole, joten kiekot löytyvät helposti.\nMiinuksia tulee radan märkyydestä, moni väylä sijaitsee suopohjaisessa maastossa ja normaali kesinä siellä on todella märkää, toki joillekin väylillä oli tehty pitkospuita. Amexpon korit löytyy joka väylältä ja niihin puttaaminen tuo aina lisäjännitystä ja osa ketjuista oli jo hieman ruosteessa. Radan kaikki väylät olivat melko lailla samankaltaisia keskenään eli noin 70 metrisiä metsäpilliväyliä, joten vaihtelua ei oikeastaan tule. Väyläsuunnitteluun voisi ehkä hieman paneutua lisää. Väylien 11 ja 12 outtikepitys oli melko erikoinen ja todella tiukka ja muutaman väylän dropparia oli vaikea löytää. Ilmoitetut väyläpituudet eivät jokaisella väylällä pidä paikkaansa, vaan ovat huomattavasti lyhyempiä. Radalla ei myöskään oikeastaan ole korkeuseroja, vaan kaikki väylät heitetään enemmän tai vähemmän tasaisella. Muutaman väylän sivustat kaipaisivat ehkä hieman raivausta, koska tiheää pusikko löytyy melko lailla, toki ei sinne kannata heittää .\nPerhon rata on yksi rata muiden joukossa, mutta ei oikein säväyttänyt.\nEDIT: Radalla käyty 20.7.2020. Useaa väylää on pidennetty parikymmentä metriä, joka on huomattavasti parantanut ja etenkin vaikeuttanut väyliä. Todellakin hyviä muutoksia on rataan tehty.\n« Last Edit: 13.12.20 - klo:14:07 by Tuplabogey »\n« Reply #12 on: 27.06.18 - klo:11:12 »\nSeuraavaksi Vimpelissä sijaitseva Lakis Frisbee-rata. Tänään rataan tutustuminen suoritetaan kaverin kanssa, leikkimielisen ”Vimpelin herruus” -kisan merkeissä. Olen aiemmin käynyt radalla yhden ainoan kerran kaksi vuotta sitten ja silloin rata oli juuri perustettu ja kaikki oli silloin vielä hieman kesken. Rata on tosiaan perustettu vuonna 2016 ja väyliä löytyy 18 kpl. Rata sijaitsee paikallisessa laskettelukeskuksessa Vimpelin Lakeaharjulla, joten korkeuseroja on odotettavissa. Kaikki korit mallia Prodiscus.\n137-metrinen väylä laskettelurinnettä pitkin jyrkkään ylämäkeen. Eli heti ensimmäisellä tiillä saa kylmiltään repäistä oikein kunnon siivun. Sweetspot on suurin piirtein keskellä rinnettä, josta väylä jatkuu hieman metsän puolelle oikealle. Kori sijoitettu hienosti kallioiden väliin. Todella hieno aloitusväylä. (par)\n65-metrinen todella tiukkaan oikealle kääntyvä väylä ylämäkeen suuren kumpareen yli. Koria ei näy tiille saakka. Avaus heitetään hieman metsän puolelta ja sitten väylä kaartuu laskettelurinnettä pitkin ja kori on kumpareen jälkeen notkelmassa. (par)\n129-metrinen suorahko väylä todella jyrkkään ylämäkeen. Koko matka mennään oikeastaan laskettelurinnettä pitkin. Noin 40-metriä ennen koria on oikealla reunalla suuri kumpare (hyppyri), joka vaikeuttaa lähestymistä. Kori on hieman metsän puolella väylän oikealla reunalla ja on todella hienosti sijoitettu kallion reunalle. Eli jos puttaa ohi, niin paluuputti ei todellakaan ole helppo. (par)\n85-metrinen suora väylä radan jyrkimpään ylämäkeen, korille pääsemiseksi vaaditaan ainakin 130-metrinen heitto. Koko matka mennään avointa laskettelurinnettä ja kori on koko mäen huipulla. Tiipaikka on hieman vaarallisessa paikassa ja tiin reunalta on pudotusta metrin verran. Tiin edessä on myös yksi koivu, joka blokkaa suoran heiton, joten on kierrettävä se oikealta puolelta hysseheitolla. Kori on jälleen sijoitettu hienosti mäen reunalle, joten rollausriski on suuri. Mäen laki on myös todella tuulinen paikka, joka tuo lisäjännitystä puttiin. (par)\n174-metrinen suora väylä todella jyrkkään alamäkeen laskettelurinnettä pitkin. Avauspaikalta avautuu aivan mielettömän hienot näkymät alas, jossa Lappajärvi näkyy taustalla. Monellakaan radalla ei ole näin hienoa maisemaa. Koska avauspaikka on koko mäen laella, niin siellä tulee aina vastaan ja kovaan. Avausheittoa kannattaa seurata todella tarkasti mihin laskeutuu, koska koko mäki on jonkin verran heinien peitossa ja kiekon löytäminen on vaikeaa välillä. Väylä on todella leveä, joten metsän puolelle tuskin joutuu. Kori sijaitsee väylän oikeassa reunassa ja on jälleen pienen pudotuksen reunalla. Todella hieno väylä. (par)\n92-metrinen suora väylä loivaan alamäkeen poikkirinteessä. Ensimmäinen 50 metriä on kokonaan avointa, jonka jälkeen väylä kapenee kujaksi ja putoaa entisestään alemmaksi. Vasen puoli on mörriä. Tällä väylällä saa hienosti liidättää midaria, mutta väylän aukkoon on todellakin osuttava, muuten tulee paljon vaikeuksia. (par)\n92-metrinen väylä loivaan ylämäkeen. Väyläkartta näyttää, että väylä olisi suora, mutta todellisuudessa tii on asennettu aivan ihmeellisesti poikittain suhteessa väylään. Eli noin 15 metriä tiistä väylä kaartuu 90 astetta oikeaan jonka jälkeen väylä jatkuu 80 metriä ylämäkeen. Sisäkurvissa on paljon puita, joten millään heitolla ei korille kyllä pääse. Väylän molemmat puolet ovat tiheää männikköä. Onkohan tii tehty vahingossa väärään paikkaan? Aivan ihmeellinen väylä. (tuplabogey)\n187-metrinen suora väylä alamäkeen tietä pitkin. Oikea puoli melko avointa, mutta välissä on noin 15 metriä leveä kaistale, jossa aluskasvillisuus on todella rehevää. Tälle väylälle saa helposti kiekon hukattua ja niinhän minulle kävikin . Sweetspot on keskellä tietä kumpareen laella. Väylä jatkuu suorana alas ja kori on avoimella, mutta hirvessä ruoho/vattupusikossa, eli on vaikea putata. Vasemmalla puolella oleva metsäkään ei ole mikään mukava paikka, jos kiekko sattuu sinne lipsahtamaan. (triplabogey)\n79-metrinen väylä alamäkeen laskettelurinnettä pitkin. Kori on väylän oikeassa reunassa, joten kämmenheitto on luonnollinen valinta. Noin 10 metriä tiistä on jotain rautaputkia, jotka blokkaavat matalan heiton. Korin vieressä on myös joku ihmeellinen koppi, joka vaikeuttaa puttaamista, jos väylän heittää pitkäksi. (birdie)\n78-metrinen suora väylä, ei mitään esteitä. Avauspaikka on todella lähellä makkaranpaistopaikkaa. Väylällä on noin polvenkorkuinen heinikko koko matkan, joten saa tarkkaan katsoa mihin kiekko laskeutuu. (birdie)\nVaihteeksi mennään metsän puolelle. 77-metrinen S-kirjaimen muotoinen väylä. Oikea puoli on tiheää metsää eli sinne ei kannata joutua. Noin 30 metriä ennen koria on melko suuri koivu kaatunut väylän poikki, joka vaikeuttaa lähestymistä. (par)\n62-metrinen suora väylä väyläopasteen mukaan. Mutta todellisuudessa väylä on niin kapea, jotta sitä pitkin ei kannata heittää. Parempi reitti on heittää vasenta reunaa ja toivoa, että kiekko päätyy korin lähellä. Kori on hienosti sijoitettu kuusien väliin. (par)\n81-metrinen melko suora väylä kohti huoltorakennusta. Väylän molemmat sivut ovat melko harvaa metsää. Korin vieressä oikealla puolella on melko suuri lautakasa ja muutakin roinaa, jotka vaikeuttavat lähestymistä ja puttia. (bogey)\n71-metrinen väylä avoimella. Ennen koria on metsäpusikko, joka pitää kiertää joko oikealta tai vasemmalta. Oikealla puolella heittoa vaikeuttaa pari sähköpylvästä. Korin läheisyydessä heinikko on vyötäröön saakka, joten taas kerran pitää olla tarkkana mihin kiekko putoaa. (bogey)\n95-metrinen käytännössä suora väylä. 15 metrin päässä tiistä on sähköpylväs pusikoineen, joten on päätettä heittääkö vasenta linjaa vai oikeaa linjaa. Oikean puoleinen linja on paljon avoimempi ja kiekon löytää helpommin. Ennen koria on noin 10x30 metriä ja 3 metriä korkea energiapuukasa/risukasa ja kori sijaitsee heti kasan päässä. Kasa vaikeuttaa todella paljon lähestymistä ja myös avausheittoa. (par)\n65-metrinen suora väylä tasaisella. Todellisuudessa väylä on ehkä max. 50m pitkä. Koko matka on taas vyötäröön asti heinää ja nokkosia. Jopa korin sisällä kasvaa nokkosia. Kiekkoa on todella vaikea löytää. (par)\n67-metrinen väylä avoimella. Noin 25 metriä ennen koria on metsäpusikko (10x10m), joka täytyy kiertää oikealta tai vasemmalta. Taas jälleen kerran koko matkan on lähes vyötäröön saakka kasvavaa heinää ja nokkosta. Tarkkana taas mihin kiekko tulee alas. (par)\n74-metriä täysin suora väylä avoimella. Korin takana noin 3 metrin päässä on hirveä lähes läpipääsemätön pusikko, eli jos heittää vähänkään pitkäksi niin puttaamaan ei pysty ollenkaan. Koko väylä on taas jälleen kerran koko matkan lähes vyötäröön saakka kasvavaa heinää ja nokkosta. (birdie)\nRadan paras väylä: Mielestäni väylä 5 on paras, koska tiiltä avautuvia hienoja maisemia ei löydy kyllä mistään muualta lähiseudun radoilta. Korkeuseroa tiin ja korin välissä on noin 30 metriä ja heitetään alamäkeen laskettelurinnettä pitkin. Todella hieno väylä.\nVäyläopasteet ovat erinomaisessa kunnossa ja seuraavalle väylälle on melko helppo löytää. Vähän pidemmillä siirtymillä on myös nuolia, jotka ohjaavat seuraavalle väylälle, joten ei pitäisi päästä eksymään. Toki paria heittopaikka sai jonkin aikaa etsiä heinikosta. Tiipaikat olivat pääsääntöisesti ihan ok kunnossa, mutta kaikki tiit olivat melko lyhyitä ja väylän 4 tii oli mielestäni jopa vaarallinen. Rata alkaa muutamalla aivan erinomaisella väylällä. Eli väylät 1-6 ovat aivan kilpailukykyisiä monien huippuratojenkin kanssa, mutta muutama väylä oli ihan ok, ja puolet väylistä aivan hirveitä.\nMiinuksia tulee aluskasvillisuudesta, joka oli aivan hirveää radan viimeisillä väylillä 10,14,15,16,17,18. Heinikkoa ja nokkosia oli vyötäröön saakka käytännössä koko väylän mitalta. Yksin ei kannata lähteä heittämään vaan kannattaa aina olla joku kaveri mukana, jotta ainakin toinen on aina spottaamassa mihin kiekko laskeutuu. Nämäkin olisi ihan ok väyliä jos ne niitettäisiin edes kerran kesässä, mutta nyt siellä oli aivan kauheaa. Myös väylällä 8 jyrkässä alamäessä oli sellaista mörriä, jotta sain myös kiekkoni hukkaan. Eli jos tänne radalle lähtee kiertämään, niin luottokiekot kannattaa kyllä jättää kotiin suosiolla. Loppupään väylät vaikuttavat hieman täyteväyliltä, jotta on saatu väkisin 18-väyläinen rata. Rata kaipaisi tosiaan ylläpitoa muutenkin kuin noiden loppupään väylien niitto, sillä usealla radan muullakin väylällä kaivattaisiin raivaussahaa. Radalla ei varmaankaan käy kesäisin oikeastaan ollenkaan porukkaa, koska polkuja ei oikeastaan ollut muodostunut heinikkoon ja ei me siellä tänään ketään muitakaan heittelijöitä kyllä nähty.\nYleisesti radasta. Ensimmäiset 7 väylää antavat todella hienon kuvan, että nyt ollaan huippuradalla, mutta loput väylät pilaavat kokemuksen täysin ja viimeistään 14 väylälle tultaessa tekisi jo mieli lähteä pois. Oma mielipide on, että minun ei varmaankaan tarvitse toista kertaa radalla lähteä jos noita heiniä ei niitetä pois. Tavallaan harmi, että hyvä alku on pilattu näillä lopuilla väylillä ja radan hoitamattomuudella\nOma rataennätys: +4\nRadan toteutus: 1.7\nYleisfiilis radasta: 1.2\n« Reply #13 on: 28.06.18 - klo:10:58 »\nVimpelin Frisbeegolfrata (A1)\nSeuraavaksi listalla Vimpelin Frisbeegolfrata. Tänään rataan tutustuminen suoritetaan kaverin kanssa, leikkimielisen ”Vimpelin herruus” -kisan merkeissä. Aluksi kierrettiin Vimpelin toinen rata Lakis Frisbee-rata ja nyt lopuksi tämä Vimpelin Frisbeegolfrata. Olen aiemmin käynyt radalla muutaman kerran, yleensä tulee käytyä pari kertaa kesässä rata kiertämässä. Rata on tosiaan perustettu vuonna 2015 ja väyliä löytyy nykyisin 18 kpl, aikaisemmin rata oli 9-väyläinen, mutta laajennus saatiin tehtyä pari vuotta sitten. Rata sijaitsee kunnan ulkoilualueella/pururadalla ja sen lähi ympäristössä. Radalta löytyy 18 kpl Innovan Discatchereitä.\n90-merinen lähes suora väylä melko avoimella. Avausta hieman vaikeuttaa edessä oleva melko matala lauta-aita, mutta kun sen yli pääsee, niin korille on melko helppo päästä. Korin läheisyydessä on melko harvaa metsää, joten välejä kyllä löytyy. (par)\n75-metrinen käytännössä täysin suora väylä avoimella. Väylän oikealla puolella oleva taukotupa blokkaa rystyhysselähestymisen. (birdie)\nRadan pisin väylä 155 metriä. Väylä menee koko matkan tietä pitkin ja kori on lopussa hieman vasemmalla puolella koivujen keskellä. Tien molemmat laidat ovat tiheää metsää ja sinne ei todellakaan kannata joutua, eli väylällä kannattaa pysyä. (par)\n88-metrinen väylä, joka kaartuu lopussa oikealle. Avaus heitettään tieltä ja noin 80 metrin päässä tiistä väylä kääntyy 90 astetta oikeaan ja kori löytyy pienen kumpareen päältä noin 10 metriä kurvista. Tien molemmat puolet jälleen tiheää metsää ja sisäkurvista ei pysty oikaisemaan, vaan on mentävä koko matka tietä pitkin. (par)\n63-metrinen suora pilliväylä tietä pitkin koko matkan. Tämä on ehkä radan helpoin väylä. (par)\n65-metrinen jyrkästi oikeaan kääntyvä pilliväylä metsässä. Sisäkurvissa myös mando, joka on kierrettävä vasemmalta. Jos mandon heittää väärin, droppari löytyy noin 40 metriä korista. Väylään on todellakin osuttava jos haluaa korille. (par)\n120-metrinen täysin suora par 4-väylä metsässä. Väylä koko matkan leveydeltään noin 8 metriä. Väylän molemmat sivut ovat melko harvaa metsää, joten välejä korille pitäisi löytyä. Avaus on kuitenkin osuttava, jos ei halua kovasti lukemaa. Kovakätisemmät voivat päästä melko helposti jopa eagleputille. (birdie)\n98-metrinen vasemmalle kaartuva väylä. Ensimmäiset 85 metriä mennään suoraan tietä pitkin, jonka jälkeen kiekko pitäisi saada feidaamaan muutaman kuusen välistä hieman metsän puolella olevan korin läheisyyteen. Jos heitto feidaa liian aikaisin, tulee ongelmia lähestymisen kanssa. (par)\n62-metrinen oikealle kaartuva väylä. Koko väylä on melko kapea ja kämmenheiton pitää saada feidaamaan juuri oikean aikaisesti, jotta korille pääsee. Jos heitto menee liian pitkäksi, niin korille on vaikea päästä. Erittäin tekninen väylä. (par)\n91-metrinen oikealle kaartuva väylä. Jälleen ensimmäiset 80 metriä mennään suoraan tietä pitkin, jonka jälkeen väylä kaartuu jyrkästi oikeaan. Korin läheisyydessä muutama puu, jotka hankaloittavat puttia. (birdie)\n50- metrinen radan lyhin väylä. Tiin ja korin välissä on paljon puita ja sellaista selkeää linjaa korille ei oikeastaan ole. Voi heittää sekä kämmenellä että rystyllä ja toivoa, että kiekko päätyy korille jostain välistä. Kori on myös tiheän kuusen takana, joka vaikeuttaa puttia jos avaus jää lyhyeksi. (birdie)\n102-metrinen oikealle kaartuva kapea väylä. Ehdottomasti radan vaikein väylä. Avauspaikka on hieman metsän puolella, jonka jälkeen väylä jatkuu tietä pitkin ja lopuksi kaartuu vielä jyrkästi oikealle metsän puolelle. Väylään on todellakin osuttava ja vielä kovalla heitolla, jotta voi par-tuloksen saada. Väylän molemmilla puolilla oleva metsä on todella tiheää ja etenkin oikealle puolelle ei missään nimessä kannata joutua. Kori on vielä sijoitettu pienen nyppylän päälle, joka tuo lisäjännitystä puttiin. (bogey)\n75-metrinen loivasti vasempaan kaartuva väylä. Noin 30 metrin päästä tiistä on kapea aukko, johon on osuttava, muuten tulee hankaluuksia. Muuten väylän puusto on melko harvaa. Korin takana kaatunut puu, joka vaikeuttaa puttia. (par)\n83-metrinen hieman oikealle kaartuva väylä alamäkeen. Koko matka mennään tietä pitkin. Väylän vasemmalla puolella on hakattu aukko, joten sen kautta on luonnollisempi yrittää lähestyä. Väylän oikealla puolella oleva metsä on mörriä. Kori on sijoitettu pudotuksen reunalle, joten lyhyeksi jääneen heiton siivoaminen koriin tuo lisäjännitystä. (par)\n70-metrinen erittäin jyrkkään vasemmalle kaartuva väylä. Sisäkurvissa suuret koivut blokkaavat heittoa. Oikomaan ei myös todellakaan pääse, koska metsä vasemmalla on todella tiheää. Oikea puoli on avoimempaa lukuun ottamatta rakennusta. Kori sijoitettu pieneen notkelmaan. (par)\n102-metrinen suora väylä pururataa pitkin. Heiton esteenä on suuri mänty noin 40 metriä tiistä ja pieni metsäpuska juuri ennen koria. Jos heitto jää lyhyeksi niin puttaaminen on vaikeaa, johtuen metsäpuskasta. Väylän oikea puoli on tiheää metsää ja vasemmalla hakkuuaukko. (bogey)\n80-metrinen loivasti vasempaan kaartuva väylä metsässä. Ensin pitää osua kapeaan väliin ja toivoa, että kiekko liitelee korille puiden välistä (ei ehkä selkeää väylää korille). Koko väylän ympäristö on harvaa metsää. Kori sijaitsee hakkuuaukean reunalla, joten ei haittaa vaikka heittäisi vähän pitkäksi. (par)\nVäylä 18 (Par 4)\n125-metrinen oikealle kaartuva väylä. Aluksi mennään noin 90 metriä aivan suoraan lenkkipolkua pitkin, jonka jälkeen väylä kääntyy todella jyrkästi oikeaan. Väylällä kannattaa pysyä koko matkan sillä molemmat sivustat ovat tiheää metsää. Sweetspot on polkujen risteyksessä. Lähestymistä vaikeuttaa, jonkinlainen hylätty rakennus sisäkurvissa ja muutama suuri mänty. Kori on kuitenkin avoimella paikalla. (bogey)\nRadan paras väylä: Mielestäni väylä 12 on radan paras väylä, koska se on radan vaikein väylä ja vaatii aivan täydellisen heiton, jotta korille pääsisi. Eli sitä odotellessa Todella hienosti suunniteltu ja toteutettu väylä.\nVäyläopasteet ovat erinomaisessa kunnossa ja seuraavalle väylälle on helppo löytää. Väylien väliset siirtymät ovat todella lyhyitä. Tiipaikat olivat hyvässä kunnossa, mutta niissä kaikissa oli normaalia pidempi karvaista mattoa, josta en henkilökohtaisesti oikein tykkää. Toki kaikki heittopaikat olivat suorassa ja mattoa riittävän pitkästi. Radan väylät ovat kaikki hyvin hoidettuja ja mitään pusikoita ei löydy ja aluskasvillisuutta ei juuri ole, joten kiekot löytyvät helposti. Pääsääntöisesti väylät menevät lenkkeilypolkuja pitkin ja joskus joutuu hieman lenkkeilijöitä odottelemaan tiillä, mutta tämä on ihan normaalia. Todella miellyttävä rata kiertää.\nMiinuksia tulee oikeastaan siitä, että radalle ei ole oikeastaan minkäänlaisia korkeuseroja vaan oikeastaan kaikki väylät(1 poikkeusta lukuun ottamatta) on kaikki aivan tasaisella. Myös radan väylät tuntuivat muutenkin melko lailla kaikki samankaltaisia keskenään, mutta tämä varmaan johtuu juuri korkeuserojen puutteesta. Suurin osa väylistä menee melko vilkasta lenkkeilypolkua pitkin ja välillä piti heittää sokkona mutkan taakse, niin sai pelätä ettei vahingossa osu kehenkään mutkan takana.\nYleisesti radasta. Vimpelin Frisbeegolfrata on ihan perus hyvä rata, joka vaatii teknisiä heittoja. ehdottomasti käymisen arvoinen rata.\n« Reply #14 on: 02.07.18 - klo:08:27 »\nSeuraavaksi Kannonkoskella sijaitseva Piispalan Matkailukeskuksen rata. Tänään rataan tutustuminen suoritettiin vaimon kanssa ulkoilun/lenkkeilyn merkeissä. Koskaan aiemmin en ole radalla käynyt, joten nyt tulee pitkästä aikaa aivan uusi kokemus. Frisbeegolfradat.fi sivuston mukaan radalla on 12 väylää, mutta todellisuudessa sieltä löytyy niitä väyliä 15kpl. Rata sijaitsee kokonaisuudessaan ulkoilualueella/lenkkeily-/pyöräily-/pururadalla. Poikkeuksena yksi väylä, joka on kokonaan metsän puolella. Radan korit ovat kaikki kuluneita Amexpo-koreja. Ensimmäiselle väylälle oli melko vaikea löytää, mutta ykkösväylän heittopaikka löytyy heti jäähallin takaa tai oikeastaan sen nurkalta.\n74-metrinen suora ja avoin väylä pieneen ylämäkeen asfalttitietä pitkin. Kori sijaitsee väylä oikealla reunalla. Heittopaikan kohdalla iso kuoppa, joten parempi heittää asfaltilta vierestä. (par)\n71-metrinen suora väylä asfalttitietä pitkin. Korin vasemmalla puolella on pieni metsäsaareke ja väylän oikea puoli on tiheää metsää. Avauspaikka on epätasaisella hiekalla ja väyläopaste keskellä avauspaikkaa. (par)\n79-metrinen melko suora par 4-väylä pururataa pitkin. En ymmärrä miksi tämä on luokiteltu par 4-väyläksi, koska pituus vain 79-metriä? Molemmat puolet väylän sivustalla on tiheää mäntymetsää, joten väylällä kannattaa pysyä. Väyläopaste jälleen keskellä avauspaikka ja yksi pieni kantokin siitä löytyy, kannattaa heittää hieman vierestä. Kori sijoitettu hieman metsän puolelle vasemmalle, joten puttaaminen on hieman hankalaa. (birdie)\n80-metrinen suorahko Par 4-väylä loivaan ylämäkeen pururataa pitkin. Jälleen tällainen ihmeellinen par 4-luokitus, vaikka väylä on suora ja lyhyt. Väylällä kannattaa pysyä sillä väylän molemmat puolet ovat tiheää mäntymetsää. Kori taas väylän vasemmalla puolella melko avoimella. Avauspaikka hieman epätasainen, mutta ihan siedettävä. (birdie)\n69-metrinen suora väylä pururataa pitkin. Väyläopaste jälleen keskellä avauspaikkaa ja sieltä löytyy myös yksi sähkötolppa, joten vauhdinotto on todella hankalaa. Väylän molemmat puolet ovat tiheää mäntymetsää ja kori on hieman väylän oikeassa reunassa metsän puolella. (par)\n60-metrinen suora väylä pururataa pitkin. Avauspaikka hieman sivussa pois pururadalta ja on aivan kuopalla. Väylällä kannattaa todellakin pysyä koska molemmat puolet ovat radan tiheintä metsää. (par)\n112-metrinen hieman s-kirjaimen mallinen väylä. Tässä par 4 luokituksen jotenkin ymmärtää, koska suoraan avauksella on vaikea päästä korille. Avauspaikka jälleen epätasainen ja josta on todella hankala heittää oikeaan linjaan. Väylän molemmat sivustat melko harvaa männikköä, joten korille on melko helppo lähestyä. (bogey)\n102-metrinen s-kirjaimen mallinen väylä alamäkeen pururataa pitkin. Avauspaikan edessä pari mäntyä lähellä joiden välistä on osuttava. Ehdottomasti radan paras ja haastavin väylä. Hienosti suunniteltu väylä ja vaatii todella onnistuneen heiton, jotta pääsisi korille. Väylän molemmat sivut tiheää mäntymetsää, joten jos ei mene koko matkaa pururataa pitkin, niin vaikeuksia on edessä. (par)\n86-metrinen melko suora väylä pururataa pitkin. Ainoana esteenä väylän keskellä on yksi sähkötolppa, joka vetää heittoja puoleensa. (bogey)\n56-metrinen väylä metsässä. Väyläopaste on jälleen keskellä avauspaikkaa. Edessä todella paljon puita ja korille ei todellakaan ole mitään selkeää väylää, jota pitkin voisi heittää, vaan ”toivotaan parasta heitto” on se millä mennään. Omaksi heitoksi tälle väylälle valikoitui kämmenrolleri, jolla on suurin todennäköisyys väistää suurin osa edessä olevista puista. Hieman korin takana, on kaadettu sähköpylvään pätkä, joka pysäyttää hienosti rollerit . (birdie)\nVäylä 11 (Par 2)\n47-metrinen suora Par 2-väylä. No nyt tuli itselle ensimmäistä kertaa radoilla vastaan Par 2-luokitus ja en ole oikein varma mitä mieltä tästä olen. Korin ja avauspaikan välissä on ainoastaan pari puuta suojelemassa koria. Avauspaikka on hirveällä kuopalla ja sieltä löytyy myös paljon puun juuria. (par)\n69-metrinen suora par 4-väylä loivaan alamäkeen pururataa pitkin. Oikeastaan kaksi vaihtoehtoa lähestyä, joko kämmenheitolla pururataa pitkin tai sitten pienellä rystyhyssellä vähän kapeampaan väylään. Todella lyhyt par 4-väylä ja sain jopa eaglen . (eagle)\nVäylä 13 (par 5)\n98-metrinen par 5-väyä. Nyt tuli itselle vastaan aivan uusi kokemus, alle 100 metrinen par 5-väylä? Avauspaikalla ensimmäistä kertaa on tasaista ja on jopa ruohomatto, toki se on asennettu täysin poikittain suhteessa väylään, joten siitä ei ole mitään iloa. Väyläopasten on suunnattu suoraan kohti edessä olevaa pientä metsäpuskaa. Avaus kannattaa heittää metsäpuskan oikealta puolelta hyssenä asfalttitietä pitkin ja varoa, että ei heitä pitkäksi pallohallin kylkeen. Tämän jälkeen väylä jatkuu suorana ja kori löytyy hieman ennen seuraavaa metsäpuskaa. Väylän vasen laita läpipääsemätöntä mörriä. (birdie)\nVäylä 14 (Par 2)\n37-metrinen suora par 2-väylä asfalttitietä pitkin. Radan ylivoimaisesti lyhin väylä, mutta ei voi sanoa että helpoin, koska väylällä on par 2-luokitus, ja väyläopaste on aivan keskellä heittopaikkaa. Myös suuri opastetaulu vaikeuttaa avausheittoa ja saa pelätä ettei lyö kättään johonkin. (par)\nVäylä 15 (Par 2)\n43-metrinen suora ja avoin par 2-väylä pieneen ylämäkeen asfalttitietä pitkin. Ainoa este väylällä on oikeastaan yksi sähkötolppa, joka on hieman heittolinjalla. (par)\nRadan paras väylä: Mielestäni väylä 8 on radan paras väylä, koska se on parhaiten suunniteltu väylä ja siinä on edes vähän korkeuseroja, joita radalta ei muuten löydy. Tämä väylä voisi olla, jopa jollain kilparadallakin ja vaatii todella teknisen heiton.\nVäyläopasteet ovat itse tehtyjä tulosteita, mutta ne olivat kyllä kunnossa, mutta ne oli sijoitettu aivan väärin. Suurin osa väyläopasteista oli aivan keskellä sitä paikka mistä pitäisi heittää. Rata oli lyhyt ja seuraavalle väylälle oli aina helppo löytää, koska seuraava väylä alkoi käytännössä aina siitä mihin edellinen väylä päättyi. Radan kiertää helposti puoleen tuntiin. Pääsääntöisesti väylät menevät lenkkeilypolkuja pitkin ja ympäröivä metsä on kuivaa kangasmaastoa, joka on aina miellyttävää kulkea. Aluskasvillisuutta ei ole, joten kiekkoa ei tarvitse yhtään etsiskellä.\nMiinuksia tulee eniten heittopaikoista, jotka olivat kaikki todella huonoja, ainoastaan yhdeltä väylältä löytyi tiimatto ja sekin oli aivan väärin asennettu. Suurin osa avauspaikoista oli aivan kuopalla ja sieltä löytyi joskus juurakoita ja pieniä kantojakin. Usealla väylällä myös väyläopaste oli asennettu keskelle avauspaikkaa, joten saa varoa kättänsä aina kun heittää. Ja aina hieman avauspaikan vierestäkään ei ole edes helppo heittää, koska on epätasaista. Miinuksia myös siitä, että radalle ei ole oikeastaan minkäänlaisia korkeuseroja vaan oikeastaan kaikki väylät (yhtä poikkeusta lukuun ottamatta, väylä numero kahdeksan) ovat kaikki aivan tasaisella. Myös nuo väylien par-lukemat aiheuttavat suurta ihmetystä, mielestäni kaikki radan väylät voisivat aivan hyvin olla par-kolmosia. En ole koskaan ymmärtänyt par 2-luokitusta ja radalla on myös neljä väylää, jotka ovat alle 100m pitkiä ja niillä on par 4 tai jopa par 5 luokitus? Melko ihmeellisesti on nuo väylien lukemat keksitty. Kaikki väylät olivat keskenään melko samanlaisia ja tylsiäkin. Tuli sellainen fiilis, että korien sijoituspaikat olivat vaan lätkäisty johonkin, kun oli ”riittävän” pitkä matka kävelty edelliseltä avauspaikalta lenkkeilypolkua pitkin. Ja avauspaikat olivat sijoitettu heti aina heti edellisen korin jälkeen kun oli mahdollista. Korit olivat tosiaan mallia Amexpo, josta en hirvesti itse tykkää ja eivät ne kaikki ihan suorassa olleet edes. Pienelle panostuksella radasta voisi saada ihan siedettävän.\nYleisesti radasta. Piispalan Matkailukeskuksen rata on ihan ok aloittelijalle ja matkailukeskuksen lomailijalle/majoittujalle. Heille rata toimii vaikka illanviettona, mutta aktiivisemman frisbeegolfarin ei välttämättä kannata varta vasten radalle lähteä.


Vastaamon tiedot palasivat pimeään verkkoon – anonyymipalvelussa kymmenien megatavujen paketti - Tietoturva - Ilta-Sanomat\nTiedosto on tarjolla anonyymissä tiedostonjakopalvelussa.\nKuva: Kaisa Eskola / IS\n27.1. 10:05 | Päivitetty 27.1. 10:57\nPsykoterapiakeskus Vastaamon potilastiedot ovat palanneet Tor-verkkoon. Viime yönä ainakin yhdellä pimeän verkon keskustelupalstalla on julkaistu linkki potilaskertomuksia sisältävään tiedostoon.\nAsiasta kertoi ensimmäisenä Yle, jonka mukaan linkki on julkaistu toisellakin foorumilla.\nTiedoston julkaisijasta ei ole tietoa.\nIS Digitoday löysi tiedostoon johtavan linkin Tor -keskustelupalstalta. Siellä oleva linkki johtaa ”tavallisessa internetissä” sijaitsevaan tiedostonjakopalveluun. Kuka tahansa linkin tietävä voi ladata tiedoston itselleen.\nIS:n saaman tiedon mukaan tiedosto sisältää Vastaamon potilaskertomuksia.\nTiedoston koko on 76,61 megatavua, eli kyseessä ei ole kiristäjän aiemmin Vastaamo.tar-nimellä jakelema paketti.\nKiristäjä jakeli lokakuussa Tor-sivullaan muutaman tunnin ajan 10 gigatavun suuruista pakettia, jossa oli muutakin kuin Vastaamon potilasrekisteri. Paketti sisälsi muun muassa ohjelmakoodia. Kiristäjä jakoi tiedoston mitä ilmeisimmin vahingossa.\nTähän asti Vastaamon tietoja ei juuri ole tullut pimeässä verkossa vastaan. Myöskään asiakkaiden henkilötietoja ei ole käytetty laajasti väärin.\nTietoturvayhtiö F-Secure selvitti marraskuussa, miten laajasti pimeän verkon käyttäjät olivat ehtineet ladata potilasrekisteriä. Yhtiön tutkimusjohtaja Mikko Hyppönen pyysi verkon käyttäjiltä kopioita heidän kokonaan tai osittain lataamastaan tiedostosta selvittääkseen, kuinka laajasti tiedosto oli levinnyt.\nYhdelläkään Hyppöseen yhteyttä ottaneella käyttäjällä ei ollut täydellistä kopiota tiedostosta. Siitä ei myöskään tiettävästi ole havaintoja pimeässä verkossa.\nViranomaisten mahdollisuudet vaikuttaa tor-verkossa olevien linkkien jakelemiseen ovat hyvin rajalliset. Sen sijaan ”tavallisen internetin” puolella oleville tiedostonjakopalveluille voi esittää poistopyyntöjä. Osa niistä vastaa pyyntöihin heikommin kuin toiset.\nDigitoday 26.1. 10:05


Uusi ISO 27701 -standardi suureksi avuksi tietoturvassa - 2ns\nKansainvälinen standardisoimisjärjestö ISO on juuri julkaissut uuden laajennoksen tietoturvan johtamisjärjestelmän standardiinsa. Monilla yrityksillä on jo käytössä ISO 27001 -mukainen tietoturvan johtamisjärjestelmä. Uusi ISO/IEC 27701 -laajennos liittää siihen nyt mukaan myös tietosuojan.\n– Uusi lisäosa on niin tuore, etteivät yritykset ole sitä vielä juurikaan huomioineet. Se on kuitenkin erittäin tärkeä kaikille sellaisille yrityksille, joiden liiketoimintaan kuuluu henkilötietojen käsittely, koska se kattaa GDPR:n tuomat vaatimukset, korostaa verkkopalveluiden tietoturva-aukkoja tutkivan Second Nature Security Oy:n teknologiajohtaja Juho Ranta.\nEU:n uusi tietosuoja-asetus (GDPR) astui voimaan viime vuoden toukokuussa. Maassamme on yhä yhtiöitä ja organisaatioita, joiden GDPR:ään liittyvät tietoturva-asiat eivät ole asetuksen vaatimalla riittävällä tasolla.\n– Uuden ISO/IEC 27701 -lisäosan käyttöönoton myötä yhtiöt saavat kilpailuetua, koska ne voivat sen jälkeen osoittaa toimivansa tietosuojan osalta GDPR:n vaatimukset täyttävän kansainvälisen standardin mukaisesti. Organisaatioiden, jotka harkitsevat ISO 27001 -standardointia, kannattaa nyt harkita vakavasti suoraan ISO 27701 standardia, Ranta toteaa. – Lisäksi jos yhtiöllä on jo ISO 27001 ja GDPR:n vaatimukset hoidettu asianmukaisesti, ei uuden standardin pitäisi tuottaa kovinkaan suurta työtä. Ja aina kannattaa pyytää apua tietoturva-alan yrityksiltä, Ranta jatkaa.


Bitcoin Revival » Arvosteluja & Kokemuksia 2022\nHaluatko tehdä kauppaa kryptovaluuttalla? Sinulla on digitaalisia kolikkoja, ennen kaikkea Bitcoineja ja sinua kiinnostaa vaihto? Vai kuulitko uusista automatisoiduista kaupankäyntialustoilta ja haluat mukaan? Haluat työkaluja ja algoritmeja, jotka kertovat signaaleista, joihin investoida. Bitcoin Revival voisi antaa vastauksia ja työkaluja näihin asioihin, mutta koska itse palvelu on maksumuurin takana, niin siksi kannattaa lukea käyttäjien aitoja arvosteluita itse palvelusta, toimiiko palvelu kuten pitää, onko se luotettava ja pelaa kuten pitääkin?\nKryptovaluuttamarkkinat ovat alun pelin osakemarkkinoita ja pörssiä seuraava digitaalinen kaupankäyntiareena, josta on tullut viime vuosikymmenen aikana paikka, jossa monet ovat rikastuneet ja tulleet miljonääreiksi. Lisäksi kryptovaluuttakaupan nousu on luonut ja kehittänyt useita tehokkaita kaupankäyntityökaluja, joiden tarkoituksena on tehdä kaupankäynnistä helpompaa ja kannattavammaksi. Näitä kaupankäyntityökaluja kutsutaan automatisoiduiksi kaupankäyntiohjelmiksi. Nämä automatisoidut kaupankäyntiohjelmistoratkaisut ovat tulleet suosituiksi, koska niillä on kyky automatisoida kaupankäyntiä, jolloin välttyy monenlaisilta toimenpiteiltä. Bitcoin Revival on automatisoitu kaupankäyntialusta palvelun omien sanojen mukaan, mikä on jo toiminut muutaman vuoden ajan.\nBitcoin Revivalin tuotteet ja palvelut\nPalvelun omien sanojen mukaan palvelussa on tehokas algoritmi, jota on yritetty, testattu ja todistettu. Palvelun mukaan se skannaa rahoitusmarkkinat vaikuttavalla ja vertaa historiallista tietoa ja osoittaa potentiaalisesti kannattavia kaupankäyntimahdollisuuksia, mutta palvelun omien sanojen mukaan. Itse palvelut ovat maksumuurin takana. Palvelussa minimitalletus on 250 dollaria. Maksimitalletus on 15 000 dollaria. Alusta tarjoaa sinulle signaaleja kryptovaluuttamarkkinoista. Nämä signaalit perustuvat aikaisempien tietojen analyysiin ja muita automatisoituja työkaluja, joiden pitäisi nopeuttaa kaupankäyntiä. Toisin sanoen voit asettaa kauppaparametrit henkilökohtaisten kaupankäyntitaitoidesi ja mieltymyksesi perusteella.\nVoit valita omaisuuden, jolla haluat Bitcoin Revival-ohjelmiston käyvän kauppaa, voit valita summan, jonka haluat sijoittaa jokaiseen kauppaan, riskitason ja muuta. Auto-Trader-moduulin avulla käyttäjät voivat määrittää järjestelmän vaihtamaan täydellisen auto-pilottiin heidän mieltymyksensä perusteella. Pyrkimyksenä on varmistaa oikea "aseta ja unohda" -skenaario, jossa käyttäjä voi määrittää mieltymyksen ja sallia Auto Traderin pitämään huolta transaktioista. Korvaaja voi esimerkiksi määrittää järjestelmän myymään, kun tietty voitto on saavutettu.